Сурат Икромов хотиралари: Ўзбекистонда хизмат кўрсатган артистканинг сирли ўлими - Фарғона.Ру ахборот агентлиги\n08:23 msk, 21 Сентябрь 2020\nСурат Икромов хотиралари: Ўзбекистонда хизмат кўрсатган артистканинг сирли ўлими\n18.05.2017 08:10 msk\n“Фарғона” ЎМҲҲТГ (Ўзбекистон Мустақил ҳуқуқ ҳимоячилар ташаббус гуруҳи) раҳбари Сурат Икромов ёзаётган “Ҳуқуқ ҳимоячи қайдлари” китобидан боблар бериб боришда давом этади. Янги ҳикояда ўн йиллар олдинги воқеаларга бағишланади. Ўшанда республиканинг таниқли хизмат кўрсатган артисткаси Дилнура Қодиржонова шубҳали ҳолатда ҳалок бўлган эди. Ўз квартирасида ўлгани туфайли турли миш-мишлар урчиди, унинг ота-онаси ва ҳуқуқ ҳимоячилари вазиятни ойдинлаштирмоқчи бўлганида, куч ишлатар органларнинг кучли қаршилигига учради.\nТаниқли артистлар ҳамма учун қандайдир илоҳий шахсларга ўхшайди. Уларнинг ҳаётида ҳаммаси зўр, эртакдагидек бахтли яшашади. Аммо кўпинча бу “илоҳа”ларнинг тақдири аслида фожиалар, ташвишлар ва бахтсизликларга тўла бўлади. Мен Ўзбекистонда хизмат кўрсатган артист Дилнура Қодиржонованинг иши билан шуғулланганимда шунга амин бўлдим. Унинг сирли ўлими ҳақида ҳар хил гап-сўзлар юрарди.\nАртистка 2007 йилнинг 12 сентябрида ҳалок бўлди, орадан ярим йил ўтгач эса Андижон вилоятидаги узоқ қишлоқдан унинг ота-онаси — Октябрхон Юсупова ва Шукуржон Қодиржоновлар олдимга келди. Улар сирли қотилликни ўрганиш юзасидан ариза олиб келишди. Биз ИГНПУ офисига ўрнашиб ўтирдик, кейин ота-она менга таниқли қизларининг фожиали ўлими ҳақида ҳикоя қилиб беришди.\nШахсий ҳаёт мураккаб бўлганида\nДилнура Шукуржоновна Қодиржонова 1976 йилда Андижон вилояти Избоскан туманидаги Чувама қишлоғида туғилди. Болалигиданоқ қизалоқда ашулачилик қобилияти кўзга ташланди ва ота-онаси уни мусиқа мактабига беришди. Ота-онаси менга Дилнуранинг кўплаб дипломларини кўрсатди, шулардан энг биринчиси — 1993 йилда Андижондаги “Камолот-1993” танловида ўзбек ҳофизларининг қўшиғини ижро этгани учун берилган мукофот. Қодиржонова кўплаб республика мусиқа конкурсларида лауреат бўлган. Шулардан иккитаси эсда қоларли бўлган — “Ниҳол” ва “Шарқ булбули”.\n2004 йилда унга “Ўзбекистон республикасида хизмат кўрсатган артист” унвони берилди, мукофотни шахсан президент Ислом Каримов топширган. 2005 йилда Дилнура анъанавий қўшиқларнинг энг яхши ижрочиси деб тан олинган, 2006 йилда эса — мумтоз қўшиқларнинг энг яхши ижрочиси бўлган. 2007 йилда Тошкентдаги консерваторияга магистрант бўлиб кирди ва маҳоратини ошира борди.\nПрезидент Ислом Каримов Дилнура Қодиржоновани Ўзбекистонда хизмат кўрсатган артист унвони билан қутламоқда, 2004 йил. Сурат © “Фарғона”\nҚодиржонованинг мусиқий қобилиятини ҳамма тан олган бўлиб, бунинг натижасида обрў-эътибор, ҳурмат ва пул келган бўлса ҳам, оилавий ҳаётда ҳаммаси равон бўлмади. Дилнура 17 ёшида ҳамқишлоғи Махамадсобир Мирзақуловга турмушга чиқади. Бошида бахтли ҳаёт кечиради. 1995 ва 1998 йилларда иккита қизлари — Диёра ва Шаҳризода туғилади.\nАммо кейинчалик эр-хотин орасига мушук оралайди. Шу тариқа, 10 йилдан сўнг, 2003 йилда Қодиржонова эри билан ажрашиб, қизлари билан Тошкентга кўчиб кетади. Худди ўша пайтларда “Шарқ тароналари” танловида ғолиб бўлгани учун $7 минг мукофот олган эди, ўша пулга Чилонзор массиви 9-кварталида уч хонали квартира сотиб олади.\nЯнги муҳаббат ва янги муаммолар\nДилнура ўшанда 27 ёшда эди. Баланд бўйли ва гўзал бу аёл кўпчилик эркакларга ёқарди. Аммо у ўзининг жуфтини бир йилда кейин Самарқандга гастролга борганида учратди. Милиция офицери Жамшид Матлюбов ундан деярли 20 ёшга катта бўлса ҳам, кўркам — бақувват, тетик эркак эди. Бир-бирини ёқтирганидан ташқари уларнинг ўхшаш жиҳати ҳам бор эди: Жамшид ҳам Дилнура каби турмушда бахт топмаган эди. Хотини Раъно билан деярли бирга яшамас эди. Қолаверса, фарзандлари — ўғли ва қизи — катта бўлиб қолгани учунми, эр-хотиннинг ўртасида ришта йўқолган эди. Натижада Матлюбов билан Қодиржонова фуқаролик никоҳида яшашга аҳд қилишади ва Жамшид Дилнуранинг Чилонзордаги квартирасига кўчиб келади.\nУлар яхши яшаганмиди? Балки яхши яшагандир, балки бахтли ҳам бўлишгандир. Рўзғорда ёрдам бериши учун хизматчи аёлни ёллашди, у болаларга ҳам қараб турар, мактабга кузатиб қўяр ва дарсдан келганида кутиб олар эди. Бу пайтга келиб Қодиржонова билан Матлюбов яна битта фарзандли бўлишга аҳд қилишади ва Дилнура 2005 йилнинг баҳорида она бўлишга тайёрланаётган эди.\nУларнинг бахтини кўрган одам ҳаваси келарди, аммо кутилмаганда воқеалар ўзгариб кетади: ўша йилнинг 5 январида Ўзбекистон ИИВ раҳбари этиб генерал-лейтенант Баҳодир Матлюбов тайинланади ва дарҳол укасини — полковник Жамшид Матлюбовни Тошкентнинг Яккасарой РУВД бошлиғи қилиб қўяди.\nИлгари полковник Матлюбовнинг ким билан яшаши ҳеч кимни қизиқтирмаган бўлса, энди акаси вазир бўлганидан кейин воқеалар сиёсий тус олиб кетди. Чунки Жамшид расман хотини билан ажрашмаган эди, бунинг орқасидан душманлар уни қўшхотинли деб қолиши мумкин эди. Бу гап акасига зарар етказиши мумкин эди. Шу сабаблимикин, Дилнура 22 апрелда ўғил кўриб, исмини Саидматлубхон деб қўйганида, бахтли ота ўзининг фамилиясини беришга ботина олмайди. Туғилганлик ҳақидаги гувоҳномага артистканинг отасининг исми-шарифини — Шукур Қодиржоновни ёзиб қўйишди.\nСаидматлубхоннинг туғилганлик ҳақидаги гувоҳномаси, унда боланинг отаси деб Дилнуранинг отаси кўрсатилган\nКундошнинг олдига лом билан\nБалки бундан мақсад эски оиласи билан зиддиятни кучайтирмаслик бўлгандир. Чунки акаси ИИБ вазири этиб тайинланганидан сўнг Жамшиднинг ҳам мавқеи ўзгарди. Хотини ҳам, болалари ҳам Жамшиднинг яқинда генерал бўлиши, демакки, бой-бадавлат бўлиб кетишига ишонган бўлиши мумкин. Кейин ҳамма бойлиги ўзининг болаларига эмас, балки Қодиржоновадан туғилган боласига қолиши мумкин эди.\nҚонуний хотини Раъно нималар ҳақида ўйлагани бизга қоронғу, аммо артистка билан боласи унинг кўзига балодек кўриниб қолгани аниқ эди. Дилнуранинг қўшнилари сўзлаб беришича, туғруқхонадан чиққанидан бир неча кун ўтгач, Раъно ўзининг 22 ёшли ўғли Хуршид билан бирга унинг уйига келиб, жанжал кўтарган. Ўғли ҳам милиция ходими бўлиб ишлайди. Қодиржонова эшикни очмаган, аммо улар олиб келган ломи билан темир эшикни бузиб очиб, квартирага бостириб кирган ва Дилнурани калтаклаган. Янги туғилган чақалоғини ўлдирмоқчи ҳам бўлишганмиш, аммо ёрдамга келган қўшнилар гўдакнинг ҳаётини сақлаб қолган.\nЎшандаги воқеалардан маълум бўладики, Жамшид Матлюбовнинг хотини ва милиционер ўғли баджаҳл бўлибгина қолмасдан, балки “тормози ишламайдиган” одамлар бўлиб, улар томонидан артистканинг ҳаётига ҳақиқатан ҳам хавф мавжуд бўлган.\nШифоньер тутқичига ўзини осиш\nЭнди Дилнуранинг ўлими юз берган шароит хроникасини келтираман — буни марҳумнинг ота-онаси сўзлаб берган. 2007 йилнинг 12 сентябрь куни кечқурун уй хизматчиси Рене Метмурадова уйга кетган, Жамшид Матлюбов ишда бўлган. Уйда Қодиржонова билан болалари — чақалоқ Саидматлубхон, 12 ёшли Диёра ва 9 ёшли Шаҳризода бўлган. Соат 21 да уйга полковникнинг Мадина исмли жияни келади ва ярим соатдан кейин кетади. Соат 22 да артистканинг дугонаси — Роза исмли бастакор келади ва квартирада соат 22:40 гача қолади. Соат 23:10 да эса Розага Жамшид Матлюбов қўнғироқ қилиб, Дилнура ўзини осганини хабар қилади.\n13 сентябрь куни эрталаб Андижондан Қодиржонованинг қариндошлари келади. Бу пайтда артистканинг жасади моргга олиб кетилган ва суд-тиббий экспертиза ўтказилаётган бўлган. Марҳумнинг танасини ювишда онаси Октябрхон опа ва бошқа қариндошлари қатнашган. Улар Қодиржонованинг бўйнидаги кўкарган издан ташқари танасида ҳеч қандай жароҳат изларини кўрмаган. Аммо иягида иккита жойи қизарган эди.\nДилнура дафн қилинганидан сўнг мусулмонча урф-одатга кўра аёллар маракага келишди. Октябрхон опанинг айтишича, ўшанда полковникнинг қариндошларидан воқеа тафсилотларини эшитишган. 12 сентябрь куни кечки соат 22 ларда Жамшид хизмат машинасида уй олдидан ўтиб кетаётганида шу атрофда расмий хотини Раъно турганини кўрган экан. Бир соатдан кейин уйига келиб қараса, Дилнура шифоньер тутқичига осилган экан. Тутқич полдан бор-йўғи бир метр баландликда жойлашган.\nҚодиржонованинг ота-онаси ўша даҳшатли тунга доир бошқа тафсилотларни ҳам сўзлаб беришди. Дилнуранинг қўшниларига кўра, тунги соат бирда милиция формасидаги одам қўшниларнинг эшигини тақиллатиб, Қодиржонова ўзини осиб қўйганини хабар берган. Дилнуранинг дугонаси – ўша бастакор Роза эса артистканинг қизларини уйғотиб, уларга 30 сантиметрли камарни кўрсатиб, мана шу камарга онаси ўзини осганини уқтирган.\nБундай тафсилотлар ошкор бўлмасидан олдин ҳам Дилнуранинг ота-онаси гап қотиллик ҳақида кетаётгани ҳақида хулоса чиқаришган. Уларнинг фикрича, қизларини Жамшид Матлюбовнинг расмий хотини ва балки унинг ўғли Хуршид ўлдиришган. Аввал жаҳл устида бўғиб ўлдиришган, кейин буни ўз жонига суиқасдга ўхшатиб ташкиллаштиришган. Ахир ўз-ўзини ўлдиришга ҳеч қандай сабаб бўлмаган, қолаверса, бир метр баландликдаги тутқичга қандай қилиб ўзини осиш мумкин?\nДилнура Қодиржонованинг ўлими ҳақидаги гувоҳнома\nТаниқли артисткадан ном-нишон қолмади\nЖамшиднинг акаси – ички ишлар вазири Баҳодир Матлюбов ҳам шундай хулосага келган кўринади. Вазирнинг оиласида шармандалик юз берди ва генерал ўзини ҳақиқий офицердай тутиб, дарҳол истеъфо берди. Аммо ўша пайтдаги президент Ислом Каримов истеъфони қабул қилмади ва бу қарорини тахминан шундай изоҳлади: “Ўзини осадиганлар кўп, аммо яхши вазирни топиш осон эмас”.\nШундай қилиб, халқнинг севимли артисткаси ўз жонига қасд қилгани расмий версия сифатида қабул қилинди. Бунинг устига, Қодиржоновадан кейин тақсимлайдиган нарсанинг ўзи қолмади. Ўша тунда, фожиа юз бериши биланоқ, уй хизматчиси Рене Метмурадова қизларни олиб кетган, Жамшид Матлюбов эса чақалоқни ўзига олиб, кейинчалик метрикасини ўзининг фамилиясига ўзгартириб олган. Дилнуранинг тилла тақинчоқлари ва пуллари эса ўша тунда изсиз йўқолган. Ҳар қалай, унинг ота-онаси бу ҳақда ҳеч нарса билмайди.\nБир сўз билан айтганда, таниқли артистка бу дунёга умуман келмагандек эди. Қодиржонованинг ўлими юзасидан фақатгина унинг ота-онаси — Октябрхон Юсупова ва Шукуржон Қодиржоновлар шов-шув кўтарди. Аммо уларга қудратли ИИБ тизими қаршилик кўрсата бошлади. Аввалига 13 сентябрдаёқ ўтказилган суд-тиббий экспертиза нусхасини беришмади. Кейин ота-онаси талаб қилган эксгумацияни чўзиб юборишди. Ҳуқуқни муҳофаза қилиш юқори органларига бир неча марта мурожаат қилингандан кейингина, уч ойдан сўнг – 13 декабрда эксгумация ўтказилди. Бундай мудҳиш жараёнда Дилнуранинг ота-онаси ҳам қатнашди. Эксгумация жараёнида маълум бўлдики, бундан илгарироқ ҳам, октябрь ойида ота-онадан яширин тарзда эксгумация ўтказилган экан. Қизининг қорни кесиб ташланган, буйрак ва жигари йўқ, бош суягининг бир қисми кесилган қизини кўрган ота-она кўзларига ишонмади.\nБу ҳақда менга айтиб бераётган Юсупова ва Қодиржоновлар шунга аминки, октябрдаги “махфий” эксгумацияни ўтказишдан мақсад халқ артисти ўлимининг асл сабабларини яшириш бўлган. Жумладан, Дилнура ўлимдан олдин қаттиқ маст бўлгани ҳақидаги версияни илгари сурмоқчи бўлишган, аммо у ҳеч қачон спиртли ичимлик ичмасди.\nБу ерда қотиллик содир бўлганининг билвосита исботи сифатида шуни айтиш мумкинки, полковник Матлюбов дарҳол хотини Раъно билан ажрашиб, уни ва ўғли Хуршидни Араб Амирликларига доимий яшашга жўнатиб юборади. Аммо Қодиржонованинг ота-онаси жиноят иши очишни сўраб, қанчалик юқори органларга мурожаат қилмасин, ҳамма ердан қуруқ оғзаки жавоб оларди. Шу сабабдан ҳам Октябрхон Юсупова ва Шукуржон Қодиржонов менга мурожаат қилишди.\nНимага бувининг набираларини тортиб олишди?\nУлар билан учрашганимдан сўнг мен хабар эълон қилиб, унда артистканинг ота-онаси сўзлаб берган ҳамма нарсани ёздим. Бунинг устига шунчалик ғазабланган эдимки, ўзимни тутиб тура олмай, ЎМҲҲТГ номидан баёнот бердим, унда қуйидаги маънодаги гаплар ёзилган эди: ИИБ ходимлари томонидан амалга оширилган қотилликлар “турли даражадаги прокурорлар томонидан ҳимоя қилинмоқда ёки босди-босди қилишга ҳаракат қилинмоқда”.\nДилнура Қодиржонованинг Сурат Икромов хабарида берилган сурати\nБаёнотим шунчалик кескин эдики, мантиққа кўра расмийлар Қодиржонованинг ҳалок бўлгани юзасидан жиноят иши қўзғаши керак эди. Ҳар қалай у ҳақиқий халқ артисти эди, унинг ижодидан миллионлаб кишилар завқ олар эди. Аммо ҳеч қандай реакция бўлмади. Дилнуранинг ота-онаси адолатли текширувга эришиб бўлмаслигини кўриб, ҳафсаласи пир бўлди. Шу сабабли 2008 йилдаги хабар артистканинг ўлими юзасидан ягона хабар бўлиб қолди.\nАммо воқеанинг давоми бор эди. Қодиржонованинг ота-онаси жиноят иши очишдан кўнгли совиган бўлса ҳам, ўз набиралари, яъни Диёра ва Шаҳризодадан умидларини узмаган эди. Гап шундаки, онасининг ўлимидан сўнг қизалоқлар бобо-бувиси билан яшаш уёқда турсин, улардан умуман ажратиб қўйилди — уларга ҳаттоки учрашишга ҳам рухсат беришмади.\nБуни оддий усулда амалга оширишган. Дилнуранинг ўлимидан бир неча ой ўтгач, Чилонзор туман прокурори Х.Қўлдошев фуқаролик ишлари бўйича Учтепа туманлараро судига даъво аризаси бериб, Махамадсобир Мирзақуловни – Дилнуранинг собиқ эри ва қизларнинг отасини оталик ҳуқуқидан маҳрум этишни сўради. Қизларнинг васийси қилиб собиқ уй хизматчиси Рене Метмурадова ва унинг эри Отаназар Худойбергановни тайинлашни сўради. Даъвода айтилишича, отаси қизларга умуман ёрдам бермайди, Метмурадова ва Худойбергановлар эса аксинча, қизларни ўз уйида тарбиялаб, уларни парваришламоқда.\nТабиийки, даъво шу заҳоти қондирилди. Ҳолбуки, даъвода қизларнинг укаси ҳақида ҳам, уларнинг бобоси ва бувиси ҳақида ҳам ҳеч нарса дейилмаган эди. Менимча атайлаб шундай йўл тутиш орқали улар болаларни Қодиржонованинг ота-онасидан ажратишган. Ахир қизлар қотиллик пайтида квартирада бўлган ва бирор нарса кўрган бўлиши мумкин. Ўшанда Шаҳризода учинчи синфда, Диёра эса олтинчи синфда ўқиётган эди. Улар катта бўлиб қолишганди, шу сабабли бобоси ва бувисига бирорта исталмаган нарсани айтиб қўйиши мумкин эди.\nҚодиржонованинг қизларини бегона оилага бериш юзасидан прокурорнинг даъво аризаси, шу туфайли бобо-буви ўз неваралари билан мулоқот қилиш ҳуқуқидан айрилди\n“Уй хизматчиси” жумласи учун жавоб беришимга тўғри келди\nХуллас, Дилнуранинг ота-онаси илгари ҳам Шаҳризода билан Диёрани ўзларига олишга ҳаракат қилишган. Жиноят иши қўзғатилмайдиган бўлганидан сўнг бу ишга янада қаттиқроқ киришишди. Менинг олдимга маслаҳат сўраб тез-тез келишарди, мен қўлимдан келганича ёрдам берардим. Бундан ташқари Октябрхон Юсупова ва Шукуржон Қодиржоновларнинг ўз неваралари билан бирлашиш учун курашига бошқа ҳуқуқ ҳимоячилари ва журналистлар ҳам қизиқиб қолиб, менга турли саволлар билан мурожаат қила бошлашди.\nБунинг оқибатида жазо ҳам етиб келди. Диёра ва Шаҳризоданинг васийлиги масаласи ҳал қилинган худди ўша судга 2010 йилнинг июль охирида менинг ва Октябрхон Юсупованинг устидан даъво аризаси ёзилиб, “ор-номусни ҳимоя қилиш ва маънавий зарарни қоплаш” сўралди. Бу ишда иккинчи даъвогар артистканинг собиқ уй хизматчиси Рене Метмурадова, даъвогар эса унинг эри Отаназар Худойберганов эди.\nДаъво икки ярим йил олдин, Қодиржонованинг ўлими юзасидан мен берган хабарга тааллуқли эди. Ваҳоланки, бу хабарда даъвогар Худойберганов умуман тилга олинмаган эди. Мен хабар матнида Метмурадовани... “уй хизматчиси” деб атаганимга хафа бўлишибди. Мен лол қолдим: уй хизматчиси ҳам ўзига яраша обрўли касб бўлиб, бу ҳеч қанақанги ҳақоратли сўз эмас. Менинг адвокатим Метмурадовадан атайлаб қайта сўради: даъво нимага берилмоқда? У ҳам уялмай-нетмай жавоб бера қолди: “У мени уй хизматчиси деб ҳақорат қилди”.\nМенинг фикримча, бундай бемаъни даъвони ҳеч қандай суд қабул қилмаслиги керак эди. Аммо қабул қилишди. Бунинг устига мени республикадаги энг яхши адвокатлардан бири – “AL-SIT HUQUQ” юридик фирмасининг директори Алиқул Бобоқулов ҳимоя қилганига қарамай, — суд жараёнида мен ютқиздим. Аммо судья “маънавий зарар” учун 5 миллион сўм тайинлашга уялган чоғи, бор-йўғи 100 минг сўм жарима белгилади (ўша пайтдаги “қора бозор” курси бўйича тахминан $20 бўларди).\n“Эзгулик” ҳуқуқни ҳимоя қилиш ташкилотининг раҳбари Васила Иноятовага нисбатан ҳам худди шундай суд жараёни бошланган эди. Тафсилотлари эсимда йўқ, аммо у ҳам судда ютқизганди.\nБу қайғули ҳикоя шу йўсинда якун топди. Ўзбекистондаги қонунлар ҳаммага бир хилда қўлланмаслигини амалдорлар яна бир бор исботлади. Бунга қарши чиқмоқчи бўлганлар эса камида бурнидан чертки ейди.


Тошкент вилоятида 15 та туристик фирма ташкил этилди – Газета.uz\nТошкент вилоятида 15 та туристик фирма ташкил этилди\nТошкент вилоятида 7 ой давомида 109,5 миллиард сўм инвестиция эвазига 72 та туристик объект барпо этилган.\n12 август 2018, 09:05 Жамият\nЖорий йил 7 ойи мобайнида Тошкент вилоятида 15 туристик фирма ташкил этилди. Ангрен шаҳар, Паркент ва Юқори Чирчиқ туманларида 3 туризм ахборот маркази фаолияти йўлга қўйилди. Бу ҳақда ЎзА хабар берди.\nШу даврда 109,5 миллиард сўм инвестиция ўзлаштирилиб, 72 туристик объект барпо этилган. Бир миллион нафардан зиёд сайёҳлар ташрифи кузатилган.\nУшбу маълумот вилоят туризмни ривожлантириш департаменти томонидан Вазирлар Маҳкамасининг 2018 йил 7 августдаги «Оилавий меҳмон уйлари фаолиятини ташкил этиш тўғрисида"ги қарори мазмун-моҳиятини кенг жамоатчиликка етказиш мақсадида ташкил этилган мулоқотда маълум қилинди.\nЙиғилишда вилоятнинг ҳар бир туман ва шаҳрида меҳмон уйларини ташкил этиш имкониятлари муҳокама этилиб, бу борада аҳоли ўртасида олиб борилаётган тарғибот ишларини янада кучайтириш, шунингдек, туристик объектларда Wi-Fi зонасини ташкил этиш, мобил алоқа сифатини ошириш юзасидан зарур чоралар белгилаб олинди.


Юсупов: «Ҳаммаси яхши кетса, қоламан» » Lochinlar.UZ\n» Интервью » Юсупов: «Ҳаммаси яхши кетса, қоламан»\nЮсупов: «Ҳаммаси яхши кетса, қоламан»\n“Навбаҳор” дарвозабони Ўткир Юсупов ҳозир жуда яхши спорт формасида. У доимгидек ўзига билдирилган ишончни оқлаб келяпти. Бироқ Вадим Абрамов ва миллий терма жамоага келганда нимадир ўхшамаётгандек бўлади.\nВаҳоланки, Юсупов ўз ўйинлари билан аллақачон бош жамоамизга муносиб эканлигини исботлаб бўлган. Футболчи ҳам доим термадан чақирув кутаётганини яширмади. Аксарият мухлислар ҳам Ўткирнинг нега бош жамоамизга жалб қилинмаётгани ҳақида сўрашади. “Навбаҳор” посбони эса дилидаги гапларини айтди.]Ваҳоланки, Юсупов ўз ўйинлари билан аллақачон бош жамоамизга муносиб эканлигини исботлаб бўлган. Футболчи ҳам доим термадан чақирув кутаётганини яширмади. Аксарият мухлислар ҳам Ўткирнинг нега бош жамоамизга жалб қилинмаётгани ҳақида сўрашади. “Навбаҳор” посбони эса дилидаги гапларини айтди.\n- Жамоамизнинг бу йилги мақсадлари анча жиддий. Чемпионатда совринли ўринларни эгаллаш ва Осиё Чемпионлар лигаси йўлланмасига эга чиқиш учун бор кучимизни сарфлаймиз. Менинг яна бир асосий мақсадларимдан бири миллий терма жамоа шаънини муносиб ҳимоя қилишдан иборат. Шу ўринда, Саудия Арабистонидаги муҳим ўйинларда бош жамоамизга омад тилайман. Худо хоҳласа, ёруғ юз билан қайтиб келишсин, - дейди дарвозабон.\n- Май ойида “Навбаҳор”нинг энг яхши футболчиси бўлдингиз. Бу ҳар бир ўйинчи учун ёқимли. Ўзингиз қайси жамоадошингизни энг яхшиси, деб айтган бўлардингиз?\n- Буни кутмагандим. Мухлисларимиз ишончни оқлаб келаётганимиз учун Худога шукр. Бундан кейин ҳам мана шу барқарорликни сақлаб қолиб уларнинг ишончини қозониш насиб қилаверсин. Футбол жамоавий ўйин. Бунга бир ўзим эришмадим. Барча жамоадошларимнинг меҳнатлари бор.\n- Миллий терма жамоамиз таркибидан жой олишингизни кўпчилик кутганди. Аммо бу сафар ҳам йиғиндан четда қоляпсиз...\n- Худога шукр, “Навбаҳор” сафида ҳар бир учрашувда яхши ўйин кўрсатиб келяпмиз. Йиғинга чақирилганда ҳамма футболчида умид бўлади. Мени ҳам терма жамоага чақириб қолишар деб охиригача кутдим. “Бунёдкор”га қарши учрашувда ҳам юзим ёруғ бўлишини Худодан сўраб, ишончни оқлашни ва шу орқали бўлса ҳам миллий жамоадан чақирув бўлишини кутдим. Сўнгги қарорни мураббий қабул қилади. Биз унинг қарорига қарши чиқа олмаймиз. Доим насиб қилгани бўлади.\n- Терма жамоа йиғинига тўрт нафар дарвозабонлар чақирилди. Уларнинг орасида илк бор таклиф этилган Равшан Ягудин ҳам бор эди. Албатта, Абрамовдан бу борада сўрадик ва у сиз ҳақингизда илиқ фикр билдирди. Лекин, барибир якуний қарорни у қабул қилади. Термага жалб қилинган посбонлар ҳақида фикрингиз қандай?\n- Ҳамманинг омадини берсин, ёмон фикр билдирмайман, барчаси билан ҳамкасбмиз. Айтяпман-ку, охирги қарорни бош мураббий қабул қилади. Вадим Абрамов терма жамоага бош мураббий бўлганидан бери менга имконият берилмади. Агар менга ҳам имконият берса, буни оқлашга ҳаракат қиламан. Вадим Карленович билан “Нефтчи”да бирга ишлаганмиз. Балки ўшанда бир нимадандир гина қилиб чақирмаётгандир.\n- Ўзи нима воқеа бўлганди?\n- Ўша пайтда “Пахтакор”га 5:0 ҳисобида ютқазгандик. Ўшанда Мансур Саидов, Шерзод Ҳакимов, Достон Турсунов ва менга асосий айбдорлар сифатида қараганди. Аммо мураббийга қинғир ишлар билан умуман шуғулланмаслигимни айтиб тушунтиришга ҳаракат қилганман. Чунки менга ота-онам тўғри тарбия берган. Албатта, Абрамов мени тушунган. Уни ёмонламоқчи эмасман. Балки ўша пайтларда ўйин бўйича мендан ҳам хато ўтгандир. Аммо мени виждоним тоза, юзим ёруғ.\n- Шундан бери Абрамов билан учрашиб, гаплашганмисиз?\n- Ўтириб ниманидир муҳокама қилмаганмиз. Ўтган йили карантин пайтида ташкил этилган битта йиғинга чақирган. Аммо ўшанда дарвозабонлар етишмовчилигидан чақирди, деб ўйлайман. Балки бош мураббийга қайсидир жиҳатим ёқмаслиги мумкин.\n- Барибир “Навбаҳор”да ишончли ўйинларингизни ҳамма кўриб турибди. Термада мураббий учун номзодлар қанча кўп бўлса, бу рақобатнинг ошишига хизмат қилади. Бундан кейин ҳам Абрамов сизни терма жамоага чақиришига ишонасизми?\n- Умид охиригача бўлади. Тўғри айтдингиз, терма жамоада футболчи кўп бўлса, рақобат ҳам ошади. Биласизми, мен ҳар сафар йиғин бошланаётган маҳалда чақириб қолишларини кутаман. Вадим Карленовични ҳам ўз принципи ва характери бор. Бу ёғига ҳам сабр қиламан ва кутаман. Ўз устимда ишлаб, янада яхшироқ ўйин кўрсатишда давом этаман. Мухлисларнинг дуоси билан балки чақириб қолар.\n- Фикрингизча, Ўзбекистонда биринчи рақамли дарвозабон ким?\n- Биринчи навбатда яхши ўйин кўрсатиб келаётган Санжар Қувватовни кўрсатишим мумкин. Ёшликдан бирга катта бўлганмиз, унинг қандай имкониятга эгалигини биламан.\n- Легионер сифатида хорижда тўп суриш режангиз борми?\n- Йил бошида Япониядан яхши вариант бўлганди. У пайтга келиб “Навбаҳор” билан шартномамни узайтириб қўйгандим. Вилоят ҳокимининг ва мухлисларнинг ҳурмати учун ҳам клубда қолдим. Агар яна шунга ўхшаш таклиф бўлиб қолса, легионер сифатида ҳаракат қилиш ниятим бор.\n- Япониянинг қайси клубидан таклиф бўлганди?\n- Аниқ билмадим. Япониядан телефон қилиб айтишди, яхши таклиф борлиги ҳақида, бироқ қайси клуби эканини сўрамадим. Чунки “Навбаҳор” билан шартномага қўл қўйганим учун охиригача қизиқмадим. Жамоам мени қўйиб юбормаслиги ҳам аниқ эди.\n- Ўшанда афсусланмадингизми?\n- Йўқ, ҳар доим бандасини эмас, Худони айтгани бўлади.\n- Бу йилги чемпионат тугаганидан кейин хорижга кетмоқчимисиз?\n- Яхши вариант бўлса, кўриб чиқишга тайёрман. Аввало “Навбаҳор” билан олдимизга қўйилган вазифаларни бажариш ҳақида ўйлаяпмиз. Агар ҳаммаси яхши кетса, келаси йилга ҳам шу ерда қоламан. Ҳаммасини вақт кўрсатади.\n- “Навбаҳор”да мақсад жиддий бўлса-да, клуб ҳозирча ўрта поғоналарда боряпти. Мақсадга эришиш учун албатта юқори ўринларга чиқиш керак...\n- Бошида омадсизлик бўлди. Раҳбарият томонидан мураббийлар ўзгартирилди. Бизда босим бор эди. Шу боис тикланишга ҳам вақт кетди. Ўйинимизни топиб олдик ва бу ёғига яхши бўлади, деб умид қиламан. Наманган мухлислари Ўзбекистонда биринчи рақамли. Улар бизга ҳар қандай ҳолатда ҳам далда бериб туришибди. Мақсадимизга эришишимизда уларнинг ҳиссалари катта бўлади. Ўйнаган ҳамма клубимда ўсиш даврим бўлди. “Машъал”да бошладим. Кейин “Насаф”га ўтдим. У ердан “Нефтчи”га, “Қўқон-1912” ва кейин “Навбаҳор”га. Бу ерда учинчи мавсумни ўтказяпман. Барча клубларда яхши таассуротлар қолган.скачать dle 10.4фильмы бесплатно\nМухлис 06-06-2021 18:28\nУткирбек навбахорда колиб фаолиятингни давом эттиравер буерда мухлислар бор сени кадрингни биз навбахор мухлислари билан худо хохласа терма дарвозасини куриклайсан бошка жамоаларда стадион бор мухлис йук навбахор мухлислар жамоаси шуни билиб уйиннидавом эттиравер сенга ва жамоага омад гап йук Уткир.\nФутбол ишкибози 06-06-2021 18:00\nУТКИР ЮСУПОВ ЭНГ ЯХШИ ДАРВОЗАБОНЛАРНИ БИРИ..КЕРАК БУСА ТЕРМАДАГИ ДАРВОЗАБОНДАН БИР ПОГАНА БУСАЯМ УСТУН...АБРАМОВ КЕК САКЛАЙДИГАНЛАР ТОИФАСИДАН..БИРИНЧИ УРИНДА ЮРТ МАНФААТИ ТУРИШ КЕРАК ГИНА ГИДРАТ ЭМАС..ЛАВОЗИМДА ХЕЧ КИМНИ БОГЛАБ КУЙГАН ЭМАС. УТКИРБЕК ХУДОНИ ВА МУХЛИСЛАР НАЗАРИДАН КУЙМАСИН..КОЛГАНИ САРИК ЧАКА...\nХалк 06-06-2021 15:48\nКолиш керак мухлислар сани яхши куради


Қозоғистон давлат дамли чолғулар оркестри ижросида хайрия концерти » Государственная филармония Узбекистана\nҚозоғистон давлат дамли чолғулар оркестри ижросида хайрия концерти\n2019 йили маданий ҳаётимизда Республикамиз бўйлаб кўплаб тадбирлар бўлиб ўтди. Жумладан пойтахтимизда номойиш этилган Қозоғистон халқ артистлари Роза Римбаева ва Мақпал Жунусова концертлари, “Абай” ва “Баттерфлай хоним”опералари, “A Fuego Lento” ва “Севги афсонаси” балет спектакллари пойтахтимиз аҳолисида ёрқин таассуротлар қолдирди. Тошкентга ташриф буюрган Қозоғистон давлат дамли чолғулар оркестри концерти ҳам шу лойиҳада алоҳида ўрин эгаллади.\nЖонли ижро, жонли мусиқа... Буларнинг ҳаммаси уйғунлашиб инсонга кўтаринки кайфият ва эстетик завқ бахш этади. Биз худди шундай таассуротни 1-декабрь куни Туркистон санъат саройида Ўзбекистонда Қозоғистон йили муносабати билан ташкиллаштирилган Қозоғистон Давлат дамли чолғулар оркестри ижросида “Осиё овози” деб номланган хайрия концертидан олдик.\nКонцертни Қозоғистон Республикасида Хизмат кўрсатган арбоб, профессор ва бош дирижёр Канат Ахметов очиб берди ва концерт дастури ҳақида қисқача тўхталиб ўтди.\nДастур давомида қозоқ, рус миллатига мансуб “Дайрабай”, “Булбул”, “Сердце в груди”, “Кўзимнинг қароси” каби йирик асарларни Халқаро танловлар ғолиби Береке Енкебаева ва Нурсултан Шатырханулы куйлади.\nКонцерт белгиланган вақтдан ҳам ўтиб кетди, сабаби, концертга ташриф буюрган меҳмонлар ижро этилган куй-қўшшиқлардан жуда мамнун бўлиб, миннатдорчилик тариқасида қарсаклар садоси узоқ муддат давом этди.\n2-12-2019, 13:19 327 0\n“Туркистон” санъат саройида Қозоғистон халқ артисти Мақпал Жунусованинг концерт дастури бўлиб ўтди.\n«Туркистон» санъат саройида Қозоғистон юлдузи Роза Римбаеванинг ижодий кечаси бўлиб ўтди.\nНавоий шаҳрида Қозоғистон кунлари


Қайси маҳсулотларни супермаркетдан харид қилмаслик керак?\nНутрициолог Дробышеванинг таъкидлашича, товуқ гўшти, шарбатлар ва бўтқаларни супермаркетлардан харид қилиш мумкин эмас.\nСупермаркетлардан харид қилинадиган маҳсулотларнинг барчаси ҳам саломатлик учун фойдали эмас. Яна қандай маҳсулотларни супермаркетлардан харид қилмаслик кераклиги ҳақида нутрициолог Анна Дробышева РИА Новостига маълум қилди.Мутахассис биринчи навбатда пастеризацияланган сут ва рафинадланган ёғларга эътибор қаратишни таъкидлади.“Пастеризация жараёни (яъни озиқ-овқат маҳсулотларини зарарли микроблардан сақлаш учун 100 градусдан юқори бўлмаган температурада қиздириш) сут оқсилини ўзгартиради, организмимиз уни танимагани учун ҳужум қилади. Айнан пастеризация туфайли 75% аҳоли лактозани ҳазм қилмайди. Рафинадланган ва дезодорацияланган (ёғнинг бадбўй ҳидини йўқотиш), бундай ёғлар кучли канцероген ҳисобланади. Ўз молекуляр структурасига кўра пластикни эслатади. Бундай маҳсулотларни истеъмол қилиш атеросклерозга олиб келади”, дея таъкидлайди мутахассисБундан ташқари шифокор шакарли йогурт таркибида клетчаткалар бўлмаган тез тайёрланадиган бўтқаларни харид қилмасликни ҳам тавсия қилди, чунки улар семириш ва диабетга олиб келиши мумкин.“Шакарли йогуртлар. ЖССТ тавсиясига кўра, кунлик нормада 25 грамм шакар саломатлик учун безарар ҳисобланади. Шакарли йогуртда эса 19 грамм шакар бор. Бундай маҳсулотларни истеъмол қилиш ортиқча вазн ҳамда диабетга олиб келади. Тез тайёр бўладиган бўтқалар ёрмасида организмни зарарли моддалардан тозалайдиган клетчатка йўқ. Улар иштаҳани яхшилайди, органлар ва томирларга зарар келтиради ва тери қаришини тезлаштиради”.“Товуқ гўшти. Товуқ гўшти арзон бўлиши учун ишлаб чиқарувчилар уларни гормонлар ва антибиотиклар билан боқади. Шунингдек, товуқ гўшти музлатилган ҳолатда ҳам тирик қолиши мумкин бўлган патоген микроорганизмлар учун қулай муҳит. Қадоқланган шарбатлар. Бундай маҳсулотларда табиий мевалар ҳақида гап бўлиши мумкин эмас. Улар аслида бўёқлар, шакар ва консервантлар аралашмасидир”, дейди шифокор.\nСупермаркетлардан харид қилинадиган маҳсулотларнинг барчаси ҳам саломатлик учун фойдали эмас. Яна қандай маҳсулотларни супермаркетлардан харид қилмаслик кераклиги ҳақида нутрициолог Анна Дробышева РИА Новостига маълум қилди.\nМутахассис биринчи навбатда пастеризацияланган сут ва рафинадланган ёғларга эътибор қаратишни таъкидлади.\n“Пастеризация жараёни (яъни озиқ-овқат маҳсулотларини зарарли микроблардан сақлаш учун 100 градусдан юқори бўлмаган температурада қиздириш) сут оқсилини ўзгартиради, организмимиз уни танимагани учун ҳужум қилади. Айнан пастеризация туфайли 75% аҳоли лактозани ҳазм қилмайди. Рафинадланган ва дезодорацияланган (ёғнинг бадбўй ҳидини йўқотиш), бундай ёғлар кучли канцероген ҳисобланади. Ўз молекуляр структурасига кўра пластикни эслатади. Бундай маҳсулотларни истеъмол қилиш атеросклерозга олиб келади”, дея таъкидлайди мутахассис\nБундан ташқари шифокор шакарли йогурт таркибида клетчаткалар бўлмаган тез тайёрланадиган бўтқаларни харид қилмасликни ҳам тавсия қилди, чунки улар семириш ва диабетга олиб келиши мумкин.\n“Шакарли йогуртлар. ЖССТ тавсиясига кўра, кунлик нормада 25 грамм шакар саломатлик учун безарар ҳисобланади. Шакарли йогуртда эса 19 грамм шакар бор. Бундай маҳсулотларни истеъмол қилиш ортиқча вазн ҳамда диабетга олиб келади. Тез тайёр бўладиган бўтқалар ёрмасида организмни зарарли моддалардан тозалайдиган клетчатка йўқ. Улар иштаҳани яхшилайди, органлар ва томирларга зарар келтиради ва тери қаришини тезлаштиради”.\n“Товуқ гўшти. Товуқ гўшти арзон бўлиши учун ишлаб чиқарувчилар уларни гормонлар ва антибиотиклар билан боқади. Шунингдек, товуқ гўшти музлатилган ҳолатда ҳам тирик қолиши мумкин бўлган патоген микроорганизмлар учун қулай муҳит. Қадоқланган шарбатлар. Бундай маҳсулотларда табиий мевалар ҳақида гап бўлиши мумкин эмас. Улар аслида бўёқлар, шакар ва консервантлар аралашмасидир”, дейди шифокор.


“Рома”га яхши хабар\n15 ноябрь, 2021, 12:13\nТеглар:Рома | Жозе Моуриньо\nХавотир бор эди...\n“Рома” ҳимоячиси Мараш Кумбулла Албания терма жамоаси сафида Англияга қарши ўтказилгант учрашувда жароҳат олиб, Римга қайтиб келган эди.\nРим клуби тиббиёт ходимлари футболчини чуқурлаштирилган тиббий кўрикдан ўтказди. Натижалар Кумбулла жиддий шикастланишдан қутилиб қолганини кўрсатди. Айни пайтда ёш футболчи шифокорлар назорати остида шуғулланмоқда ва 21 ноябрь куни “Женоа”га қарши ўтказиладиган учрашувга қадар тўлиқ тикланиши кутилмоқда.\nБу "Рома" учун яхши хабар бўлди. Чунки ҳозир “Рома” футболчиларидан бир нечтасида жароҳат борлиги аниқланган. Хусусан, жамоа етакчилари – Лоренцо Пеллегрини, Николо Дзаньоло, Жанлука Манчини, Крис Смоллингда жароҳатини даволаш билан банд, Матиас Вина ва Риккардо Калафьори спорт формасини тўлиқ тиклаб улгурмаган.


Ўзбекистон – Туркия: Тиббиётда янги қўшма лойиҳалар амалга оширилади - Халқ сўзи\n20:17 26 Январь 2022 Жамият\nТурк мутахассисларининг юртимизга келиб даволаш ва профилактика жараёнларида иштирок этиши, онлайн маслаҳатлашувлар орқали билим ҳамда тажриба алмашиши, COVID-19га қарши ҳимоя воситалари, тиббий жиҳозлар, дори-дармонлар ҳамда 200 минг доза “Sinovac” вацинаси тақдим этилиши шулар жумласидан.\nЎзбекистон Соғлиқни сақлаш вазирлигида Туркиянинг мамлакатимиздаги Фавқулодда ва мухтор элчиси Олган Бекар билан бўлиб ўтган учрашувда ўтган даврда тиббиёт соҳасидаги ўзаро ҳамкорлик натижалари ҳамда келгусидаги режалар муҳокама этилди.\nҚайд этилганидек, соғлиқни сақлаш ва фармацевтика соҳаларида Ўзбекистон-Туркия форуми ўтказилиб, тиббиёт муассасаларимиз ўртасида ҳамкорлик бўйича 10 та шартнома имзолангани бугун ўз амалий самараларини бермоқда.\nҚолаверса, Туркия ҳамкорлик ва мувофиқлаштириш агентлиги (ТИКА) кўмагида жойларда беморлар учун тиббий кўриклар ташкил этилиб, уларда мураккаб жарроҳлик амалиётлари ўтказилаётгани ўзаро муносабатларнинг яна бир муҳим йўналишидир.\nШунингдек, тиббий таълим соҳасида ҳам алоқаларимиз кенгаймоқда. Мутахассисларимиз Туркиянинг нуфузли клиникаларида малака ошириб қайтишмоқда. Бухоро тиббиёт институти негизида Туркия Тиббиёт фанлари университети билан ташкил этилган қўшма факультет фаолият кўрсатмоқда.\nУчрашувда элчи жаноблари Туркия томони Ўзбекистон билан соғлиқни сақлаш соҳасида ҳамкорликни янада изчил ва юқори суръатда давом эттиришга тайёр эканлигини қайд этиб, янги қўшма лойиҳаларни рўёбга чиқаришга доир таклиф ва мулоҳазаларини баён этди.


БИР ҚИШЛОҚ МУАММОЛАРИ » Жиззах ҳақиқати газетаси расмий сайти\nЎРМОНЛАР ОНА ЗАМИННИНГ ДАРМОНИ ҲИСОБЛАНАДИ\nЖиззах ҳақиқати газетаси » Иқтисодиёт » БИР ҚИШЛОҚ МУАММОЛАРИ\nБИР ҚИШЛОҚ МУАММОЛАРИ\nЗарбдор вилоятимизнинг ичимлик суви танқис туманларидан. Бу ерда ер ости тоза ичимлик суви захираси деярли йўқ. Борлари ҳам шўр бўлиб ичишга яроқсиз.\nПУЛИМИЗНИ СУВГА СОВУРАЯПМИЗ\nТумандаги"Адиробод" қишлоқ фуқаролар йиғинида 2 минг 600 дан зиёд аҳоли истиқомат қилади. Қишлоқ одамлари асосан деҳқончилик билан шуғулланишади. Бироқ бу қишлоқда муаммолар етарли.Одамлар газ, сув таъминоти ва бошқа маиший қулайликлар билан боғлиқ масалалар ҳал этилишини исташмоқда.\nХонадонларга қувурлардан кўп йиллардан бери сув етиб бормаётгани учун иложсизликдан махсус машиналарда ташиб келтирилаётган чучук сувни сотиб олиб ичишади.\n— Ҳамқишлоқларим кўп йиллардан буён ичимлик сув таъминоти ёмонлигидан азият чекмоқда, — дейдишу қишлоқда яшовчи Аҳрор Нишонов. — Бу ердаги артезиан қудуғидан шўр бўлсаям сув чиқиб турарди. Қиш палласи бўлгани сабаб, бу артезиан қудуқ бир ишлаб, бир ишламайди. Мутасадди раҳбарларга бир неча маротаба мурожаат қилдик. Жўяли жавоб йўқ. Айниқса, бугунги қиш фаслида қийналаяпмиз. Одамлар бир тонна ичимлик сувини25 минг сўмга сотиб олади. Тасаввур қилаяпсизми, ана шу сувни ҳам ўзимиз, ҳам чорва молимиз ичади.\n— Сув танқислиги туфайли баъзида қўлимизни ювгани қизғанамиз, — дея суҳбатимизга қўшилди шу қишлоқлик Сардор Усмонов. — Биз ҳам яхши шароитда яшашни хоҳлаймиз. Отаоналарнинг бири фарзандига пул бера олади, бири беролмайди. Ана шунда болалар мажбурликдан шўр сув ичмоқда. Натижада ичкетар ва бошқа касалликлар чиқмайди деб ким кафил бўлади? Шароитимиз яхшимас. Сувни ҳам сотиб оламиз, солиқларни тўлаймиз. Қишлоғимизда қанча одам ишсиз. Бунинг устига топган пулни сувга сарфлаяпмиз.\nҚишлоқ чеккасидан ўтадиган қувур қишлоқдагилар тили билан айтганда "Водазабор"га бориб қуйиларкан. Одамларнинг айтишича, кўчаларга тоза ичимлик суви тортиш учун учта "точка" ташлаб кетишган экан. Ана шу жойдан эшак аравада сув ташиётган болаларни учратишингиз мумкин.\nБу ердаги ички йўллар 18 километрни ташкил этади. Кўчалардагиасфальт қопламаси йиллар давомида емирилиб, тўлиқ яроқсиз ҳолатга келиб қолган. Иссиқ ва қуруқ мавсумда бу йўллар чангтўзон билан қопланади, ёмғирли кунларда лойга беланиб, ўтиш қийин бўлган ботқоққа айланмоқда. Бу йўл бўйлаб ишга борадиганлар, мактабга қатнайдиганлар безиб кетишган.\n— Қишлоғимизда 15 та кўча бўлиб ички йўлларимиз 18 километрни ташкил этади, — дейди қишлоқ фуқаролар йиғини раиси Қаҳрамон Тўлабоев. — Жорий йилда сектор раҳбарининг ташаббуси билан 3 километрлик йўлимиз жорий таъмирдан чиқарилди. Қишлоғимиз "Ободқишлоқ" дастурига тушса, қолган йўлларимиз ҳам таъмирланиб қолар.\nАЁЗЛИ КУНЛАР ҲАМ ЎТИБ КЕТАР\nҚишлоқ аҳолиси куз-қиш мавсумида кўмир, ўтин таппидан фойдаланиб келмоқда. Суюлтирилган газ фақат овқат қилиш, чой қайнатиш учун ишлатиляпти. Одамлар уйларининг 12 хонасини амаллаб иситиб, шу хоналарга қамалиб олиб, совуқ кунларни ўтказишяпти. Табиий газ йўқлиги сабаб йўл ёқаларидаги дарахтлар кесилиб ўтин сифатида фойдаланилмоқда. Йўлда эшак аравада ўтин ортиб кетаётганлар диққатимизни тортди.\n— Қишлоғимизда 2014 йилдан буёнтабиий газ йўқ дейди, — Эркин Шойимов. —Нима қилишимиз керак, мажбурликдан даладаги дарахтларни бутаб ўтин йиғиб келамиз. Ахир биз ҳам уйларимизни нима билан бўлсадаиситишимиз керакку? Бу ўтин билан битта хонани иситамиз, қолган хоналарни иситишнинг иложи йўқ. Газ йўқлиги сабабли хонадон эгалари кўмир, ўтин ва таппи ёқишаяпти.\nБугун ҳудуддаги фермер хўжаликлари ерларидаги дарахтлар қирқилмоқда. Мисол учун, сафаримиз чоғида "Муса Шойимов" фермер хўжалиги даласидан дарахтларни буташ баҳонасида қирқиб кетилганлигининг гувоҳи бўлдик. Бунга на фермер, на тааллуқли бўлган мутасаддилар тегишли чора кўришган.\nОЙЗОДА ОПА НИМАДАН ХАФА?\nЯнги ҳаёт кўчаси, 26уйда истиқомат қилувчи Ойзода Абдураимова турмуш ўртоғи вафот этгандан сўнг оилани тебратишда қийналиб қолди. Оилада икки нафар фарзанди руҳий хаста. Ногиронлиги учун бериладиган нафақа урвоқ ҳам бўлмайди. Очиғи, улар учун кетадиган доридармондан ортмайди. Кичик фарзандим Дилшоджон фермер хўжалигида мавсумий ишчи. Унинг ҳам 3 нафар фарзанди бор. Олиб келгани рўзғоридан ортмайди. 2019 йил бошида туман хотинқизлар қўмитаси томонидан 2 хонали уйнинг бошланғич тўлови тўлаб берилган эди. Шу вақтгача уйдан дарак йўқ.\n— Қизим Нигора турмушидан қайтиб келгандан сўнг бир нафар фарзанди билан хонадонимда яшаб келмоқда дейди, —Ойзода опа. — Иккита оила бир хонадонда яшаб келмоқдамиз. Туман ҳокимлигига уй сўраб мурожаат қилганимдан сўнг, Зарбдор тумани марказида қурилаётган кўп қаватли уйлардан икки хона уйнинг бошланғич тўловини ҳам тўлаб берди. Қарийб бир йилдан буён "хушхабар" қачон келар экан деб, кўчага қараймиз. Уй ҳақида сўрасак ҳали сизлар учун қурилаётган уй битгани йўқ, дейишади. Уй ҳам ўз йўлига мени қийнаб келаётган яна бир муаммо — фарзандларим учун бериладиган "Психотроп" дориларни ўз вақтида ололмаётганим. Туманга борсам дориларингиз ҳали келгани йўқ, вилоятга боринг дейди. Йўл кира қилиб вилоят руҳий касалхонасига бораман. Дори бўлса хўп, бўлмаса йўл кирага куйиб келавераман. Хуллас, шундай сарсонгарчиликлар билан яшаяпмизда.\nҚишлоқ одамларининг куйинчоқлик билан айтган сўзларида жон бор. Тўғрида, кимнинг совуқ уйда яшагиси келади.\nКоммунал хизматлар сифатидан норози, маиший қулайликлардан маҳрум одамлар — "Наҳотки биз ўгай маҳалла бўлсак?!", деган саволни ўртага қўйишмоқда.\nАЁЛ – ГЎЗАЛЛИК ТИМСОЛИ... 0


VAR ҳақида: Хатонинг ҳақиқий эгаси - Zamin.uz\n20:17 / 28.06.2018\nVAR ҳақида: Хатонинг ҳақиқий эгаси\nРоссияда бўлиб ўтаётган жаҳон чемпионатида ҳакамлар видеотакрорлардан фойдаланаётганидан хабарингиз бор. Ушбу янгилик ҳар ким томонидан турлича қабул қилинаётганлиги табиий. Ўйиндаги узилишларни рўкач қилиб, бу янгиликка тамоман қаршилар ҳам бор, улар билан баҳслашиш шарт эмас, бу борада фикрим қатъий — адолат ҳақида гап борганда, ўйин суръати ҳақида фикр юритишдан маъни йўқ. Бу ҳақида Равшан Эрматовнинг ажойиб фикри кифоя: «бир хато устида ўн йил тортишиб юргандан, бир дақиқа ўйинни тўхтатиб, уни жойида тўғрилаган афзал».\nМисол учун, жаҳон чемпионатида жуда кўп пенальти белгиланяпти. Рекорд даражада. Ва бу пенальтиларнинг деярли ҳаммаси VAR (видеотакрор тизими) ёрдамида белгиланмоқда. Гўёки, айнан мана шу тизим аслида нормал ҳолатда пенальти бўлмаган вазиятларни пенальтига айлантириб қўяётгандек тасаввур уйғотмоқда. Аммо бир муҳим жиҳатни эътиборга олиш керак – бу тизимда ҳакамнинг қарорини ўзгартириш ёки ҳакамни бошқариш кўзда тутилмаган. Ҳакам ўзига ишонмаётган, вазиятни аниқ кўра олмаётган пайтларда видеотакрор орқали керакли ракурсда вазиятни кўриш имконига эга бўляпти холос. Яъни кеча, Жунайт Чақир Аргентина дарвозасига белгилаган биринчи пенальтида ҳам, белгиламаган иккинчи пенальтида ҳам тамомила мустақил қарор чиқарди. Фақат шу қарор учун видеотакрордан тасвирларни кўриб олди холос.\nХўш, видеотакрорлар қандай вазиятлар учун қўлланилмоқда?\nФИФА ташкилотининг расмий сайтида бу аниқ ва содда шаклда тушунтириб берилган. Видеотакрор асосан қўйидаги тўрт хил ҳолатни аниқлаштиришда қўлланилиши белгиланган.\nГолнинг ҳаққонийлигини аниқлаш. Мисол учун, футболчи офсайдда қолган ҳолатда ёки қоида бузиш орқали рақиб дарвозасини ишғол қилса, видеотакрордан фойдаланган ҳолда, ҳакам қарор чиқариши, дастлабки қарорини ўзгартириши мумкин. Тўп дарвозага киргач, ўз-ўзидан ўйинда узилиш содир бўлади, яъни бу ерда ўйин суръатининг тушиши ҳақидаги гаплар ортиқча.\nПенальтини бор ёки йўқлигини аниқлаш. Пенальтининг белгиланиши ёки белгиланмаслиги ҳам ўйин натижасига таъсир қиладиган муҳим қарорлардан бири. Жарима майдонида қоида бузилгани ёки бузилмагани видеоассисент ёрдами билан аниқлаштирилиши мумкин.\nҚизил карточка. Қизил карточкага лойиқ қоида бузилиши ёки вазиятнинг қизил карточкага «тортмаслиги»ни аниқлаш учун ҳам, видеотакрорга мурожаат қилиниши мумкин. Бу ерда фақат тўғри-тўғри қизил карточкалар назарда тутилган, иккинчи сариқ карточка эмас. Масалан, Эронга қарши ўйинда Криштиану Роналдуга видеотакрордан кейин сариқ карточка кўрсатилди. Аслида, тизим сариқ карточка кўрсатиш учун эмас, қизил карточка бор ёки йўқлигини аниқлаштириш учун қўлланилган эди. Қизил карточкага тортмаслиги маълум бўлгач, сариқ карточка билан кифояланилди.\nФутболчиларни чалкаштириб юбориш. Мисол учун, ҳакам қоида бузган ёки рақибини урган бир футболчи қолиб, ёнида турган шеригини жазолаб юбориши, бутунлай бошқа одамга сариқ ёки қизил карточка кўрсатиб юбориши мумкин. Бу ҳолат ҳам видеотакрор ёрдамида тузатилади.\nТўп майдон ташқарисига кимдан чиқиб кетди? Майдон марказида қоида бузилдими ёки йўқми? Бу футболчига сариқ карточка кўрсатиш керакми ёки йўқми? Шу ва бошқа саволлар билан видеоассисент шуғулланмайди.\nЭнди тизимнинг ишлаш тамойилларига ўтамиз.\nБиринчи босқич: Бош ҳакам юқоридаги тўртликка кирадиган маълум бир вазиятда видеотакрорга мухтож бўлиб қолса, ишора беради. Ёки видеоассисент бирор вазиятда ҳакам адашганини кўрса, ҳакамга ушбу вазиятни видеотакрорда қайта кўришни тавсия қилади.\nИккинчи босқич. Бир неча камерадан лавҳаларни кузатиб ўтирган ёрдамчи энг мақбул ракурсдаги видеони майдон четидаги мониторга жўнатади.\nУчинчи босқич. Ҳакам видеони кўриб, ўз қарорини айтади. У видеотакрорни кўргандан сўнг, дастлабки фикрида қолиши ҳам, видеоассисентнинг маълумоти асосида қарорини ўзгартириши ҳам мумкин.\nМисол учун. Тўп дарвозага киритилди, ҳакам офсайд бор ёки йўқлигига шубҳаланса, видеотакрорни кўриб, қарор қилишни исташи мумкин. Ёки бош ҳакам гол деб ҳисоблади, лекин видео олдида ўтирган ёрдамчи офсайд бўлганини кўрди. Ёрдамчи бош ҳакамга офсайд бўлганини айтади. Бош ҳакам ёрдамчи тавсияси билан такрорий лавҳани кўради. Ва қарорини ўзгартириши ёки ўзгартирмаслиги мумкин.\nЭнди қайсидир вазиятда ҳакам ўз қарори билан пенальти белгиласа-ю, видеотакрорга мурожаат қилмаса, айбдор сифатида VAR ни кўрсатмаслик керак. Бош ҳакамда вазиятни аниқроқ баҳолаш имконияти бўлганди. У бундай фойдаланишни истамади, ўзига мутлақо ишонди. Агар якуний қарор хато бўлган тақдирда ҳам, фақат ва фақат бош ҳакамни маломат қилиш мумкин холос.\nБу ерда бир нозик жиҳатни таъкидлаш керак. Ҳакам майдонда икки йўналишда иш олиб боради – вазиятни АНИҚЛАШ (яъни кўриш) ва вазиятни БАҲОЛАШ. Видеотакрорлар тизими, асосан ҳакамга вазиятни аниқлашда дастак бўлади. Ҳакам видеотакрор орқали тўп қўлга теккани ёки тегмаганини аниқлаши мумкин, аммо баҳолаш барибир ўзида қолади. Аргентина – Нигерия ўртасидаги ўйинда Маркос Роҳо билан боғлиқ вазиятни эсланг. Тўп қўлга тегди, ҳакам буни видеотакрор орқали кўрди, аммо пеналбти белгиламади. Бошқа бир ҳакам мисол учун, айни шу ҳолатда пенальти деб баҳолаши ҳам мумкин эди. Бу ерда видеотакрорлар худди бош ва қанот ҳакамлари ўртасидаги алоқани таъминлайдиган аппарат сингари бир восита бўляпти холос.\nАйтайлик ҳакам хато қилади. Бутун стадион, футболчилар, ҳатто ҳакамнинг ўзи ҳам трибуна тепасида турган монитордан такрорий лавҳани кўрадилар. ЖАРдаги Германия–Англия ўйинидаги Лэмпарднинг голини эсланг. Майли, стадионда такрорий лавҳа намойиш қилинмаган тақдирда ҳам, ҳар бир мухлис ёки мураббий вазиятни телефонда онлайн кўриб олиш имкониятига эга. Ҳакамнинг ўзи ҳам хатосини жуда тез тушуниб етади. Ўйин тугамасдан ҳакамнинг хатоси «бўйнига қўйилади». Табиийки у ҳам инсон, унга ҳам босим тушади.\nҚаранг, ўйин давомида стадион ва ТВ қаршисидаги миллионлаб томошабинда вазиятни аниқ баҳолаш имконияти бор — дунёда фақат биргина инсонда бундай имконият йўқ. Айнан ўша биргина инсон айнан шу вазият учун қарор чиқаришга жавобгар. Абсурд эмасми?\n«Ҳакамлар ҳам инсон, футболчилар каби хато қилишга ҳаққи бор», дейишади яна. Футбол хатолари билан гўзал эмиш... Биласизми, футболчи хато қилса, ўзи ўйнаётган жамоа зарарига хато қилади. Ҳакам-чи? Ҳакамнинг хатосида хато қилмаган тараф, яъни жамоалардан бири зарар кўради. Қани адолат? Ўша адолатнинг топилиши учун бир неча сония керак бўлса ҳам, кутишга тайёрман.\nХулоса қилиб, видеотакрорларнинг ижобий жиҳатларидан мавзуга алоқадор икки томонини айтиб, кетмоқчиман.\nБиринчидан, бу тизим ҳакам қарорларини соғломлаштиради. Ўйин суръатии йилдан-йилга юксалиб бораётган бир пайтда, майдондаги ҳакам футболчилардан бир неча баробар кўп тер тўкишга тўғри келади. У Роналду билан бирга ҳужумга югуриши, агар Роналду тўпни олдириб қўйса, у билан бирга бошини чангаллаб ўтирмай, нариги жамоа ҳимоячиси билан бирга энди, нариги дарвоза томон югуриб кетиши керак. Шу билан бирга, маълум сонияларда жуда муҳим қарорларни чиқариши керак бўларди.\nТасаввур қилинг, ҳакам мана шу тезликда бирор вазиятни кўрмай қолди. Фарқи йўқ, у бу вазият учун қарор чиқариши шарт. Ўзига ишонадими, йўқми, вазиятни кўра олдими, кўрмай қолдими, фарқи йўқ, у бечора қарор чиқаришга маҳкум. Натижада, жамоалардан бири жабр чекиши, ҳакам эса, йиллаб эсланиб юрадиган вазият қурбонига айланиши мумкин.\nЭнди эса, қарорлар соғлом бўлади. Ҳакам вазиятни баҳолай олмаса, видеотакрорга мурожаат қилиш ва соғлом қарор чиқариш имконига эга. У видеотакрорларга мурожаат қилмадими, демак, ўша вазиятни аниқ кўрган, аниқ баҳолашга қодир бўлган — яна соғлом қарорга эга бўляпмиз.\nИккинчидан, энг муҳими, биз энди бош ҳакам аниқроқ қарор чиқариш учун имкониятга эга эканини билиб турамиз. Мабодо бирор жойда адашса, «ахир у ҳам инсон, хато қилиши мумкин-ку, ўн километрлаб югуради, ўша ракурсдан кўра олмасди, биз такрорий лавҳаларни кўриб фикр билдиряпмиз, у бечора нима қилсин» деб ҳакамларни оқламаймиз. «Кўра олмай қолса, видеотакрордан кўриши керак эди», деб тураверамиз.\nЭнди ҳакамлар камроқ хато қилганлари билан, хатоларнинг жавоби ҳам қаттиқроқ бўлади — чунки улар бу хатоларнинг ҳақиқий эгасига айланадилар.\nМанба: Kun.uz “Замин” янгиликларини “Facebook”да кузатиб боринг\nHuawei янги операцион тизим ишлаб чиқмоқда\n6-12-2018, 16:03, Технология\nЎзбекистонда янги «Oson» номли тўлов тизими ишга тушди\n2-10-2017, 20:47, Технология\nUber компанияси сайтида бепул саёҳат қилиш имконини берувчи хато топилди\n7-03-2017, 08:52, Технология\nFacebook асосчиси Цукерберг уйда ёрдам берувчи ихтиросини намойиш қилди\n21-12-2016, 09:29, Технология\nПсихологлар iOS ва Android фойдаланувчилари ўртасидаги фарқларни кўрсатиб берди\n6-09-2016, 00:41, Технология\n2016 йил ёзида Microsoft йирик Windows 10 янгиланишини чиқаради\n13-11-2015, 09:27, Технология\nБедана тухуми нега товуқ тухумига қараганда фойдалироқ?\nБугун, 00:05, Спорт\nМайкл Чендлер: «Ҳабиб, қайтишни хоҳласанг, мен шу ердаман»\nКеча, 23:39, Спорт\nҲайдовчининг эҳтиёткорлиги туфайли сирпаниб кетган BMW Х6 билан тўқнашувнинг олди олинди (видео)\nКеча, 23:09, Дунё\n"Кальяри"га қарши ўйиндаги ҳаракатлари учун Шомуродов неча баллга лойиқ кўрилди?\nКеча, 22:39, Спорт\nКонор Макгрегор: «Тез орада қайтаман, 2021 йилда мени яна кўрасиз»\nКеча, 22:15, Спорт\nДастин Порье: «Ҳабиб қайтмайдиган бўлса, у ҳолда мен чемпионман»\nКеча, 21:50, Спорт\nУрганчда туғилмаган боласини 9 минг долларга сотмоқчи бўлган эр-хотин қўлга олинди\nКеча, 21:17, Жамият\n"Женоа" минимал ҳисобда ғалаба қозонди, Шомуродов эса...\nКеча, 20:55, Спорт\nБАТЭ бош мураббийи Шаҳбоз Умаровнинг ўйинига баҳо берди\nКеча, 20:38, Спорт\nЎзбекистонда 25 январь куни қандай об-ҳаво кутилаётгани маълум қилинди\nКеча, 20:05, Ўзбекистон\nНурмат Отабеков феврал ойида карантин чекловлари қайта тикланишига оид хабарларга изоҳ берди\nКеча, 07:40, Жамият\nҲабиб Конорнинг мағлубиятига изоҳ берди\nҲабиб Нурмагомедов: "Сени ҳурмат қиламан"\nКеча, 17:04, Спорт\nГерманиядаги бу уйда қачонлардир Владимир Путин оиласи билан 6 йил яшаган (фото)\nКеча, 08:20, Дунё\n“Женоа” мухлислари Шомуродовдан ўзбекча хет-трик талаб қилмоқда!\nКеча, 09:53, Спорт\nРасман! “Женоа” кутилмаган трансферни эълон қилди\nКеча, 11:53, Спорт\nДастин Порье 2-раунддаёқ Конор Макгрегорни даҳшатли нокаутга учратди (видео)\nКеча, 10:53, Спорт\nМаҳмуд Мурадов "UFC257"даги ғалабадан сўнг нималар деди?\nКеча, 16:06, Спорт\nLG смартфонлар бозоридан кетмоқда\nОлимлар коронавируснинг биринчи ҳақиқий 3D моделини намойиш этди (видео)\nFord компанияси машина ойнаси буғланишининг олдини олувчи мослама яратди (видео)\nАҚШда Apple’дан Telegram’ни дастурлар дўконидан ўчириб ташлашни суд орқали талаб қилишди\nНью-Йоркда шифокорларни коронавирусдан ҳимоялаш мақсадида беморлар учун шаффоф шлем яратилди\nПентагон Xiaomi ва яна саккизта компанияни қора рўйхатга киритди\niPhone 12’да юрак стимуляторидан фойдаланадиган инсонлар учун хавф аниқланди\nGeneral Motors учар Cadillac’ни тақдим қилди (видео)


27 июл 2021, Тошкент вақти: 04:24\n24 сентябрь, соат 01 атрофида Тошкент вилоят, Янгийўл туман, “Гулбоғ” маҳалласида 1981 йилда туғилган фуқаро Ш.Ю. маст ҳолатда 1986 йилда туғилган Р.У.ни ўрталарида келиб чиққан жанжал оқибатида, ошхона пичоғи билан ўлдириб қўйди.\nБу ҳақда хабар қилган Бош прокуратура матбуот хизматига кўра, Р.У. нинг чап кўкрагига пичоқ билан бир марта зарба берилган.\n"Мазкур ҳолат юзасидан 24.09.2019 йилда туман прокуратураси томонидан Ш.Ю. га нисбатан ЖКнинг 97-моддаси 1-қисми билан жиноят иши қўзғатилган", дейилган Бош прокуратура хабарида.\nЖиноят кодексининг 97-моддасида қасддан одам ўлдириш жинояти назарда тутилган.\nПрокуратура хабарида ўлдирган ва ўлдирилганнинг жинси, улар бир-бирига ким эканлиги айтилмаган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Реал”да ҳам, “Барса”да ҳам тўп сурган футбол юлдузлари\t13:27, 02 апрель 2016\tБугун тунда дунё аҳли икки қисмга бўлинади. Сабаби, Испания чемпионати 31-турида “Барселона” ўз майдонида “Реал Мадрид” футболчиларини қабул қилади. Бошқача қилиб айтганда бугун “Эл-Классико” бўлиб ўтади. Ана шу муносабат билан бугунги саҳифамизни биз азалий рақиблар “Реал Мадрид” ҳамда “Барселона” футболчиларига бағишлаймиз. Ушбу икки жамоа сафида тўп сурган машхур футболчилар, уларнинг кўрсатган натижалари ва эришган ютуқлари ҳақидаги маълумотлар билан сизларни яқиндан таништирамиз.\n“Реал Мадрид”: 1991-1996\n“Барселона”: 1997-2004 “Барселона” клуби бош мураббийи Луис Энрике профессионал футбол фаолиятини 1989-йил “Спортинг Хихон” клубида бошлаган. 1991-йилда эса ярим ҳимоячининг ўйинидан таъсирланган “Реал Мадрид” футболчини сотиб олади. Беш мавсум давомида “қаймоқранглилар” сафида 213 ўйинда 18 та гол урган Луис Энрике, Испания чемпиони (1995) ҳамда Испания Кубоги (1993) ва Суперкубоги (1993) соҳиби бўлди.\nШундан сўнг, “Реал”нинг азалий рақиби “Барселона” 1997-йилда ярим ҳимоячини ўзига чорлади ва хато қилмади. Жами 300 ўйинда “Барса” либосида майдонга тушган Луис Энрике 109 гол билан рақибларини “сийлаган”. “Каталонияликлар” зафарларига катта ҳисса қўшган Луис Энрике кетма-кет икки карра Испания чемпиони (1998, 1999) бўлди. Шунингдек, ярим ҳимоячининг ҳисобида иккита Испания Кубоги (1997, 1998), Испания Суперкубоги (1996), УЕФА Кубоги (1997) ва УЕФА Суперкубоги (1997) мавжуд. 2004-йилда фаолиятини “Барса”да якунлаган Энрике мана энди, собиқ жамоасига раҳбарлик қилмоқда.\n“Реал Мадрид”: 2002-2007\nБразилия футболи афсонаси Роналдо ҳам икки азалий рақиб жамоасида тўп сурган. 1996-йил “Барселона” 20 ёшли Роналдони истеъдодидан руҳланиб, уни жамоага таклиф қилади. Бразилиялик ҳужумчи “кўк-анор ранглилар” сафида атиги бир мавсум тўп сурганига қарамай, 49 учрашувда 47 гол киритган. Бироз вақт Италия яшил майдонларида (“Интер”да) тўп сурган Роналдо, 2002-йил Испанияга қайтади. Бу сафар “Реал Мадрид” ҳужумчини ўз таркибига қўшиб олади. Юлдузли онларини “Реал”да даврон сурган Роналдо, “бланкос” формасида 177 маротаба майдонга тушган ва жами 104 та гол киритган. “Реал”дан сўнг “Милан” ҳамда “Коринтианс” клубларида тўп сурган Роналдо 2011 йили ўз юртида фаолиятини якунлади. Бразилиялик футболчи ўз фаолиятини қайта тикламоқчи экани ҳақида хабарлар ҳамон тарқалмоқда.\n“Реал Мадрид”: 2001-2005 Португалия терма жамоаси собиқ сардори Луиш Фигу 1995-йили “Барселона” таркибига қўшилди. Икки йилдан сўнг “каталониялик”лар сафида Фигу кетма-кет Испания чемпиони бўлди. 2000-йили эса “Реал” азали рақибидан Фигуни сотиб олади ва бу уларга омад келтиради ва “Реал Мадрид” шу йилнинг ўзида Испания чемпионига айланди. Луиш Фигу “Барселона”да 249 учрашувда 45 та гол киритган бўлса, “Реал Мадрид”да унинг натижаси янада яхшиланди: 239 учрашувда 57 та гол.\n“Реал Мадрид”: 1998-2000\nКамерунлик футболчининг “Реал Мадрид”да ишлари умуман юришдами. Ҳужумчига асосий таркибда жой топилмагач, “мадридликлар” уни “Эспаньол”га ижарага беради. У ерда ҳам Это’о биронта ўйинда ҳам майдонга тушмайди ва у яна “Реал”га қайтади. Икки мавсум давомида Это’о “қаймоқранглилар” либосини атиги 6 марта кийган.\n“Реал Мадрид”дан фарқли ўлароқ, “Барселона” Это’ога асосий таркибда ўйнаш имконини берди. Камерунлик футболчи эса унга билдирилган ишончни оқлайди. 5 мавсум давомида Это’о “Барселона” кийимида 201 учрашувда майдонга тушиб, 129 та гол ҳамда 35 та голли узатмани ўз ҳисобига ёзиб қўйган. “Барса” таркибида Самуэль Это’о 3 карра Испания чемпиони ва 2 карра ЕЧЛ Кубоги соҳибига айланди. Ундан ташқари ҳужумчи “каталонияликлар” билан биргаликда Испания Кубоги (2009) ва Испания Суперкубоги (2005, 2006) ни қўлга киритган.\n“Барселона”: 2001-2004 ва 2006-2007\n“Реал Мадрид”: 2007-2009\nАргентина терма жамоаси собиқ ҳужумчиси Хавьер Савиоланинг “Реал”да ҳам, “Барселона”да ҳам омади деярли юришмади. “Каталонияликлар” сафида жами тўрт мавсум тўп сурган Савиола, 168 учрашувда 70 та гол киритган. Шу йиллар мобайнида у атиги Испания Суперкубоги (2006) соҳиби бўлди. “Реал”га ўтгач унинг ютуқлари бироз кўпайди. 2008-йилда аргентиналик футболчи “Реал” билан Испания чемпионлигини ва Испания Суперкубогини қўлга киритди.


Eгор Кримец: "Хитой чемпионатида фоворитлар йўқ" / CHAMPIONAT.asia\n14:49Ёшлар лигаси. "Машъал" - "Бухоро" 2:1. ФОТОГАЛЕРЕЯ 1 14:47"Штутгарт" машғулот базасидан бомба топилди 5 14:31"Ашхобод-2017". Ўзбекистон чорак финалда Вьетнамга қарши ўйнайди 10 14:15Дани Алвес Кавани ва Неймарни яраштириш учун кечки овқат ташкил қилди 5 14:15Бокс. WBC Silver камари соҳиби Қудратилло Абдуқаҳҳоров билан интервью ВИДЕО 3 14:08“Машъал” – “Бухоро” учрашувини 9та камера кузатиб боради 21 14:02Роналдо Тошкентга келади? 51 13:52Olamsport: Фазлиддиннинг жанг қачон бошланиши маълум, Ўзбекистоннинг медаль жамғаришдаги ўрни ва бошқа хабарлар 0 13:51Анчелотти Хамесдан кўпроғини кутмоқда 4 13:29“Қизилқум” – “Олмалиқ”: превью 1 13:15ВИДЕО. "Кичкина камера". "Пахтакор" "Локомотив"ни қандай мағлуб этди? 14 13:00Бундеслига: "Бавария" кўзи қонга тўлган "бўрилар"нинг "ўлжаси"га айланадими? 10 12:42"Бетис"га қарши баҳсда "Реал" сафида 12 футболчи майдонга тушди (фото) 55 12:38Олий лига-2017. Ўз уйида ютқазмаган иккита клуб қолди 8 12:30Ашхобод. Ўзбекистонлик спортчиларнинг иштирокларидан онлайн 1\nEгор Кримец: "Хитой чемпионатида фоворитлар йўқ"\nСўнгги йилларда ривожланиб бораётган Хитой миллий чемпионатидан жой олиш бизникиларга ҳам қийин бўлиб боряпти.\nЖорий мавсум ОЧЛда бош совринни қўлга киритган "Гуангжу" жамоаси Хитой Суперлигасининг савияси ҳақидаги саволга жавоб бера олди.\n"Биринчи йиғинга келганимда сербиялик мураббийимиз Александр Стоноевич менга ёш эканлигимни айтиб, шошмасдан таркибга қўйишини таъкидлади. Илк хориж чемпионати бўлгани учун мослашиш учун вақт керак эканлигини менга тушунтирди. Биринчи ўйиним 2-турга тўғри келди. Баҳс давомида Канутега голли пас бердим. Шундан кейин мураббийимиз мени асосий таркибга кирита бошлади ва ўз ўйинимни топиб олдим” – дейди “Пахтакор” тарбияланувчиси.\n- Жамоа аъзолари сени қандай қабул қилишди? Чунки Хитойда ҳозир легионерларга жиддий эътибор беришяпти...\n- Аввалига менсимаганлар ҳам бўлди. Кейин машғулот ва ўйинлардаги ҳаракатларимни кузатиб, менга нисбатан муносабатлари ўзгарди. Жамоамиз аҳил.\n- Шундай пайтда нималарни ўйладинг, қайтиб кетиш фикри бўлдими?\n- Аксинча, Ўзбекистонда ҳам яхши ўйинчилар борлигини исботлашим керак эди ва буни уддалай олганимдан хурсандман.\n- Ички чемпионат кучайиб бораётган бир пайтда Хитой терма жамоасининг ишлари яхши эмас?\n- Чунки бу ерда асосий ишни легионерлар бажаради. Терма жамоада эса ўйин тизгинини ўз қўлига оладиган футболчилар йўқ. Ҳозир Липпининг келиши ҳақида гаплар юрибди. У "Гуангжу" билан ОЧЛда ғалаба қозонди. Қолаверса жамоа таркибининг асоси МТЖ аъзолари ҳисобланади. Чемпионат кучлилигининг ҳам асосий сабаби легионерлар. Маҳаллий ўйинчиларнинг барчасида савия деярли бир хил.\n- Ўтган йил "Гуангжу" сўнгги турдагина чемпионликни қўлга киритди. Бу йил эса чемпионликни осонликча ҳал қилгандек. Иккинчи ўринни олган "Жиангсу" эса аксинча қуйи лигага тушиб кетишига оз қолди.\n- 2013 йили "Жиангсу"га катта омад кулиб боқди. Жамоа ўзимиздан "Нефтчи"га ўхшаб ўйнайди. Асосан ярим ҳимоячиларнинг фаоллиги эвазига. Бу йил негадир уларнинг ўйини бироз ўхшамади.\n- У ерда Ўзбекистонлик футболчиларга бўлган эътибор қандай?\n- Ажратиш йўқ. Бу эса футболда энг муҳими. Кейин кўп нарса бош мураббийга боғлиқ. Бизнинг мураббий Канутега қандай муносабатда бўлса, менга ҳам шундай бўляпти.\n- Бизнинг олий лигадан фарқли равишда Хитойда ҳеч бир жамоа ўйиндан олдин ғалаба қозонмайди. Бундай футбол сен учун қизиқ бўляптими?\n- Жамоага биринчи келганимда босниялик жамоадошим Дарко Матич, бу ерда оддий ўйин йўқлигини айтганди. Амалда ўзим ҳам шунга гувоҳ бўлдим. Стадион мухлислар билан тўлиб тошади. Уй ўйинларимизда айнан мухлислар ҳисобига ғалаба қозоняпмиз, ҳар бир ўйинимизда энг камида 40 000 нафар мухлис келади ва бу маънавий жиҳатдан жуда катта озуқа. Хитой чемпионатида "Гуангжу"ни инобатга олмасангиз, ўйиндан аввал ким фоворит, ким аутсайдер била олмайсиз.\n- Олдингизда "Гуангжу" билан Кубок ўйини турибди. Липпи жамоаси ОЧЛ ва чемпионатда ғалаба қозонди, сизларни менсимаслиги мумкин. Бу эса "Бейжинг" фойдасига ишлаши мумкин.\n- Агар шундай бўлса зўр. Лекин Кубок иккита ўйиндан иборат эканлигини ҳисобга олсак, финалда икки жамоага ҳам осон бўлмайди.\n- Бу йил жамоангиз учинчи ўринни қўлга киритди...\n- Жамоамиз олдига ОЧЛ йўлланмасини берувчи ўринлардан бирини қўлга киритиш вазифаси қўйилганди. Буни уддаладик. Эндиги вазифа Кубокда ғалаба қозониш. Чемпионатда бундан ҳам яхши натижа кўрсатишимиз мумкин эди. Бироқ ОЧЛ бироз панд берди. Юқорида айтиб ўтганимдек, бу ерда асосий ишни легионерлар қилишади. Шунинг учун захирамиздан жой олган футболчиларнинг савияси юқори эмасди. Жамоа аъзолари 3 кунда бир ўйин ўтказа олмаслиги сабаб, чемпионат бошида муҳим очколарни бой бердик.


Энергетика вазирлиги: Нима учун “яшил” иқтисодиётга муқобил йўқ?\nЭнергетика вазирлиги Матбуот хизматига “яшил” иқтисодиёт тушунчаси нимани англатади, деган савол қайта-қайта келиб тушмоқда. Қисқача айтганда, булар атроф-муҳит учун минимал хавф билан амалга ошириладиган иқтисодий фаолият чоралари ҳисобланади.\nБугунги кунда “яшил” иқтисодиёт ва “яшил” энергетика ҳақида кўп гапирилмоқда. Нима учун ушбу тушунчалар барча мамлакатлар, жумладан, Ўзбекистон ва унинг аҳолисининг янада фаровон ҳаёти учун бу қадар муҳим? Келинг, буни тушунишга ҳаракат қиламиз.\nСайёрамиз ва атмосферанинг турли чиқиндилар билан ифлосланиши ҳар бир инсон учун маълум бўлган тобора кўпроқ муаммоларни келтириб чиқармоқда. Яқинда рўй берган пандемияга мисол, об-ҳавонинг кескин ўзгариши, шу жумладан ҳаво ҳарорати – бу барчанинг кўз ўнгида бўлган оддий мисоллар. Шунингдек, мамлакатимизда барчамиз учун маълум бўлган аҳоли пунктларига жиддий таъсир кўрсатадиган сел оқимлари, 5-6 кун тўхтовсиз давом этаётган ёмғирлар ва шу каби яна кўплаб мисолларни келтиришимиз мумкин.\nСўнгги ўн йил ичида тез-тез учраб турадиган бу ҳодисаларни битта ибора – “иқлим ўзгариши” бирлаштиради. Сабаби, ер ва ҳавонинг инсон ҳаракатлари ёки антропоген омиллар таъсирида ифлосланиш ҳажмининг ортишидир. Шундай қилиб, атмосферанинг иссиқхона газлари чиқиндилари билан ифлосланиши, бошқа нарсалар қатори, иссиқлик электр станцияларининг ишлаши натижасида юзага келади. Бугун электр энергиясидан фойдалана олмаймизми? Албатта йўқ. Электр нафақат уйларда ёруғлик, балки бу иқтисодиётнинг ривожланиши ҳамда аҳолининг фаровонлиги учун муҳим бўлган омиллардан биридир.\n“Яшил” энергетика ва умуман “яшил” иқтисодиётни ривожлантириш йўли қандай? Бугун Ўзбекистон қуёш ва шамол энергиясига асосланган электр станцияларини қуриш ва ишга тушириш орқали “яшил” энергетикани ривожлантириш йўлида тарихий қадамлар ташламоқда. Хусусан, олиб борилган ишлар натижасида 2021 йилнинг август ойида Навоий вилоятида 100 МВт қувватга эга мамлакатдаги биринчи қуёш фотоэлектр станцияси (ҚФЭС) ишга туширилди. Шу билан бирга Самарқанд вилоятида 100 МВт қувватга эга навбатдаги иккинчи йирик ҚФЭС ишга туширилмоқда.\nҚуёш, шамол (ШЭС), гидроэлектр станциялари (ГЭС) – буларнинг барчаси қайта тикланувчи энергия манбалари лойиҳалари (ҚТЭМ) концепциясига киритилган. Агар бугунги кунда мамлакатимизда қайта тикланувчи энергиянинг улуши биз фойдаланаётган электр энергиясининг атиги 8 фоизини ташкил этса, 2030 йилга бориб бу кўрсаткични 25 фоизга етказиш вазифаси қўйилган эди. Бунинг учун эса ҚФЭС, ШЭС ва ГЭСларни қуришни давом эттириш керак бўлади.\nҚуёш ва шамол электр станциялари қурилиши жадаллигини инобатга олиб, 2021 йилнинг ноябрь ойида энергетиклар олдига янги, янада катта вазифа –2026 йилга қадар мамлакатимизда қуёш ва шамол электр станцияларининг умумий қувватини 8 000 МВтга етказиш вазифаси қўйилди ва бугунги кунда ушбу ишлар тизимли равишда амалга оширилмоқда.\nЯшил энергетика яқин ўн йилликларда бутун электр энергетика саноатини тўлиқ ўрнини боса олмайди, лекин сайёрамизни чиқиндилардан тозалашдаги ютуқ, умуман “яшил” иқтисодиёт сари улкан қадам ва халқ фаровонлигига жиддий таҳдид солаётган иқлим ўзгариши жараёнларини секинлаштириш йўли бўлиб ҳисобланади. “Яшил” иқтисодиёт мақсадларини тушуниш, унда сайёрамизни тиклаш жараёнини бошқаришимиз ва натижада ҳар бир инсонни ёрқин келажак сари етаклашга хизмат қилади. Яъни сайёра фаровонлиги – инсониятнинг фаровонлигидир. “Яшил” иқтисодиётга муқобил йўқ ва энди унга борадиган йўлни кечиктира олмаймиз!


«Шамоллаб қолма қўзичоғим!»\nОдамзот турфа феълли бўлганидек, қушлар ҳам бири-бирига ўхшамайдиган турфа хил характерга эга. Масалан, майнадай беобрў, ноинсоф қуш йўқ. Бир пайтлар илмий тадқиқотлар ўтказиш учун Мўлтон шаҳридан олиб келинган бу қушлар ҳаддан ташқари кўпайиб, ҳамма жойда ҳукмронликни қўлга олди, ноёб турдаги қушларнинг кўпларини қириб юборди. Олашақшақ каллайи саҳардан шақиллаб дилни хуфтон қилади, пойлаб туриб ҳовлилардан жўжаларни, ҳатто мушук боласини чангалига илдириб қочади.\nЯна какку деган қуш бор. У ўз тухумини бошқа қушларнинг уясига қўйиб чиқади. Тухум очиб чиққан какку боласи биринчи галда ёнидаги жиш болаларни уядан улоқтириб ташлайди. Овсар қушлар битта боласи қолганига ҳам шукур қилиб, уни ўлиб-тирилиб боқади. Какку боласи улғайгач, уясини бузиб ташлаганидан кейин уни тарк этади.\nРеволюцияга мойил бўлган шахслар ҳам какку қушга ўхшайди. Улар какку бегона қушнинг уясига тухумини ташлаб кетганидай, оддий халққа ўз ғояларини тиқиштирмоқчи бўладилар, гапга чечан ва ўта қобилиятли бўлганликлари туфайли бу вазифаларини боплаб уддалайдилар. Мана, ниҳоят бегона уяга революция тухуми қўйилди, энди ҳаммаёқни алғов-далғов қилиб юборадиган какку боласи дунёга келади.\nКакку боласи сал жонланганидан кейин «Биз билан бўлмаганлар-бизнинг душманларимиз!» қабилида иш кўради, қатағон, сургун, хунрезликлар авжига чиқади, революция номи билан оммавий қурбонликлар келтирилади. Шундан кейин халқ революцияни боқа бошлайди, меҳр билан парвариш қилади. Революциянинг эса халққа тупургани бор, унинг каллаварамлигидан фойдаланиб, ўзига хизмат қилдиради, хоҳлаган одамини халқ душманига айлантириб, халқнинг номидан иш кўради. Охир-оқибатда, революция халқни боши берк йўлга тақаб, какку қушдай хонавайрон қилиб кетади. Бу пайтда революция руҳида шаклланган майналар-қотиллар, осийлар, мурдор ва жоҳиллар ҳамма жойда ҳукмронликни қўлга олади. Улар революция анъаналарини давом эттириб, унинг номи билан турли фитналар уюштирадилар. Ҳур фикрли инсонларни таъқиб қиладилар, халқ номидан уларнинг шаънини булғаб, ҳаётига нуқта қўядилар.\nЎртада олашақшақ аҳён-аҳёнда ўзининг зуғумларини кўрсатиб туради, хунук шақиллаб, жўжа ва мушук болаларини олиб қочаверади. Халқ буларнинг ҳаммасини кўриб туради ва революция мажбурияти онгига ўралашиб қолганлиги туфайли ўзини улуғвор тутишга мажбур бўлади. Зеро, бу кайфият фақатгина халкқа хос бўлган хислат.\n1919 йилда Халқ комиссарлари кенгаши йиғилишида Ленин «Темир Феликс»га «Қамоқхоналарда энг ашаддий контрреволюционерлар қанча?» — деб ёзилган қоғозча узатади. Дзержинский савол рўпарасига «1500» деган рақамни қўйиб, қоғозчани Ленинга қайтаради. Доҳий бурнини тортиб, рақамдан кейин + белгисини ясайди ва Темир Феликсга беради. Қоғозчани олган Дзержинский секингина ўрнидан туриб, йиғилишдан чиқиб кетади. Эртасига шўро қамоқхоналаридаги барча маҳбуслар англашилмовчилик туфайли отиб ташланганлиги маълум бўлади. Халқ айбдорни жазолашни талаб қилиб туриб олади. Шунда доҳий бор-йўғи Дзержинскийга берилган қоғозчадаги рақам рўпарасига «ўқидим» деган маънода + белгисини қўйганлигини, революция йўлида билиб-билмай қилинган хатолар ҳам уни сақлаб қолиш мақсадига қаратилганлигини айтиб, яна уларнинг ишончини қозонади ва бу гал ҳам сувдан қуруқ чиқади.\nБольшевизм захм эмас, шунинг учун пролетариат доҳийси қанча уринмасин, бу касалликни бутун дунёга юқтиролмади. Ундан ҳукмронликни мангу қўлда тутиб туришни жон-дилидан истаган майналар-революциянинг сассиқ кекиришлари қолди холос. Грузин ёзувчиси Нодар Жиннинг «Устоз ёки Иосиф ижод этган инжил» романида Лаврентий Берия Молотовга қўнғироқ қилиб, Иосиф Гришашвили деган халқ шоири «Шамоллаб қолма қўзичоғим!» номли шеърий тўпламида ҳар бир қўзичоқ учун қайғуришини, шунга қарамай, ўзи қўзи гўштини маза қилиб ейишини айтади. Берия нима демоқчи? Халқ-қўзичоқ. Жонкуяр-доҳий. Лекин у қўзи гўштини маза қилиб ейди.\nАфрикадаги қабилалардан бирида сардорни ўн йилга сайлашар экан. Агар сардор яхши ва меҳрибон бўлса, уни етти йилдан кейин ҳосилдорлик мавсумида ейишар экан. Нега ейишади? Африкаликлар анойи эмас, сардор революция қилиб қўймасин, деб шундай қилишади. Уларга инқилоб эмас, осойишталик керак. Шунинг учун ҳар етти йилда истиҳола қилиб ўтирмасдан сардорларини еяверишади. Шундай қилишмаса, сал жонланган сардор какку боласи бегуноҳ жиш болаларини янчганидай уларни янчиб ташлаши мумкин.\nШўро империяси тарқаб дунёни қайтадан, маданий кўринишда тақсимлаш савдоси авж олиб кетган бир даврда какку, майна ва олашақшақларнинг ҳушёрлиги ошди, улар бегона қушлар уясини очиқчасига, безбетларча ишғол қилиш ҳаракатига тушди. Ҳатто баъзи қушларнинг уяларига тухум қўйиб, бола очдириб олди. Энди какку болалари уянинг ҳақиқий эгаларини маҳв қилиб, нафсини қондиради, эрта-индин уни ҳам хонавайрон қилиб, яна навбатдаги қурбонни тузоғига илинтириш учун учиб кетади.\nБу шоирнинг ҳар бир қўзичоққа жони ачишидай ва шунга қарамай, роҳатдан кўзи шақшайиб, қўзи гўштини ҳузур қилиб ейишидай гап. Шундай ҳолат рўй бермаслиги учун беандиша каккуларнинг бегона қушлар уяларига тухум қўйиш ва бола очиришига барҳам бериш, майна ва олашақшақлар қўлига ҳукмронлик тизгинларини тутқазмаслик ўз уйимизни, хонадонимизни асрашнинг муҳим шартларидан биридир. Шамоллаб қолма, қўзичоғим!


Дональд Трамп - машҳур шахс. У аввалдан ахборий майдонда устунлик қилади, ҳамиша бунга жиддий эътибор қаратади, шундай экан, америкаликлар унинг кучли ва кучсиз томонларидан хабардор. Дебатлардаги асосий интрига - Жо Байден ўзини қандай тутишидир.\nБайденнинг вазифаси - ишончлилик ва изчилликни намойиш эта олишдир. Ноябрдаги сайловларда ғалаба қозониш учун у америкаликларнинг катта қисми уни Овал хонасида тасаввур эта олишига эришиши керак.\nТрампнинг вазифаси - рақибни чекинишга мажбурлаш. Унинг аввалги рақиблари, хусусан Ҳиллари Клинтон у саҳнада рақибини издан чиқарувчи ва нима қилишини олдиндан билиб бўлмайдиган рақибга айланишига гувоҳлик бериши мумкин.\n74 ёшда бўлган Трамп июль ойида ақлий соғлом эканини исботлаш учун тест топширганди. Шундан кейин ундан интервью олган 72 ёшли Крис Уоллес ўзи ҳам шундай тестдан ўтгани ва президент ҳам тест топширганини кўрганини айтганди. «Бу жуда осон. У ерда фил сурати туради ва унда бу нималиги сўралади. Тўғри жавоб - фил», деганди журналист.\nКрис Уоллес Демократик партия аъзоси сифатида рўйхатдан ўтган. У теледебатларда бошловчилик қилиш - жуда масъулиятли иш эканини, улар миллионлаб одамларга танловни амалга оширишда ёрдам беришлари кераклиги ҳақида гапирган.\nBBC бу масалада сайловчилар билан гаплашган. Трампнинг тарафдори, нью-йорклик 30 ёшли видеоблогер Майк Ҳарлоу Байденнинг имкониятлари жуда пастлиги, агар у тушунарли тарзда гапира олса ва саҳнада ўзини тутиб тура олса ҳам, у учун буни юқори натижа деб ҳисоблаш мумкин бўлиши ҳақида фикр билдирди.\nСайловдан сайловга томошабинлар сони камайиб келади, аммо ҳамон миллионлаб америкаликлар дебатларни кузатишда давом этмоқда - маълумот манбайи сифатида ҳам, кўнгилочар дастур сифатида ҳам. Дебатлар ҳали танлов қабул қила олмай турган сайловчилар учун ҳал қилувчи аҳамиятга эга бўлади.


Талабалар қулларча меҳнатга зўрланмоқда\nЎқиш бошланмай туриб пахтазорга ҳайдалган талабалар ўта оғир шароитда ишлашга мажбур қилинмоқда.\n“Талабаларни фашистлардек қийнашаяпти”\nЎзбекистонда талабаларнинг пахта терими даврида меҳнат нормаларига жавоб бермайдиган шароитларда яшаб, ишлашлари собиқ иттифоқ давридан буён кузатиб келинмоқда.\nАндижон Тиббиёт институтининг педиатрия факултети талабалари Озодликка электрон мактуб йўллаб, ўзларининг ўта ночор шароитларда пахта тераётганликлари ҳақида ёзиб, “фашистларча” муносабатда бўлаётган домлаларнинг бедодликларидан қутқариш учун кўмак сўрайдилар.\n“Bizga yordam kerak, bizni yani studentlarni fashistlardek qiynashyapti. Ertalab soat 4:00 dan dala maydoniga olib chiqib kuniga 100kg dan paxta terdirishyapti. Suvimiz yöq. Obedni 13:00 da berishyapti. Kechqurun 12:00 dan keyin uxlagani yotyapmiz. Xoxlagan payti uxlagan joyimizdan turgizishib shtab qilishadi. Domla XUSAN G'ANIYEVICH tog'ri kelgan studentni chidab bo'lmas xaqoratlar bilan so'kadi. Bizga yordam so'rab qolamiz. Pediatriya fakulteti talabalari”\nОзодлик ушбу мактуб ортидан Андижон Тиббиёт институтига қўнғироқ қилиб¸ Педиатрия факултети 189 нафар талабасининг Улуғнор туманидаги “Олтин чаноқ” фермер хўжалиги дала шийпонига жойлаштирилганини аниқлади.\nАндижонлик талабалар пахтага кетаяпти.\n“Нормани бажармасак юқоридан сўкиш эшитамиз”\nОзодлик мухбири мактубда тилга олинган домла Ҳусан Ғаниевич Мамадиев билан телефон орқали боғланиб, талабалар шикояти бўйича изоҳ сўради.\nКутилганидек, Ҳусан Мамадиев талабаларнинг барча шикоятларини инкор қилди.\nБироқ домла Мамадиев норма борасида ўзининг юқоридан берилган топшириқни бажаришга мажбур эканлигини яширмади.\n- Соат 7 да далага тушади болалар. 5.30-6 да туришади. Ўзлари туради. Даже биз подëм ҳам қилмаймиз. Ўзлари уже ўрганиб қолди туришга. Кечқурин 10 да ëтишади. Биз уни назорат қиламиз. Устида шунча домлалар бор. Ҳамма шароит бор. Норма 75 кило. Вилоят ҳокими Аҳмаджон Тугилович томонидан белгиланган. 75 килони бажаришаяпти бизнинг талабалар. Энди Нигора Камоловна бизга масъул. Ҳар куни йиғилишга борамиз. Йиғилишда кунлик нормани 75 килога чиқараяпмиз.\nОзодлик: Болалар “Нормани бажармаган одамни чиқариб ҳамманинг олдида ҳақорат қилишаяпти” деб ёзишган.\n- Йўқ, ҳеч ким ҳақорат қилгани йўқ. Ҳали штаб ҳам бошлаганимиз йўқ. Бизнинг вақтимиз йўқ. Мана келиб сўранг. 35 кило тергани бор, 55 кило тергани бор. Ҳеч ким ҳақоратлагани йўқ. Келиб сўрангчи ичидан мана. Энди "кўпайтир" дейиш мумкин. Ахир бизга ҳам норма қўйилган. Отряд раҳбариман мен. Аҳмаджон Тугилович “нормани бажарасан” деган, бажаришимиз керак ўшани. Чунки бўлмаса у ерда биз сўкиш эшитамиз. Энди бир-икки гапирамиз, терганини тераяптида. Биз ҳеч қанақа жазо қўлламаймиз. Талабаку у, деди домла Мамадиев.\nШунингдек, Ҳусан Мамадиев талабаларнинг сув йўқлиги ва озиқ-овқат борасидаги шикоятини ҳам ўринсиз деб топди.\n- Вазият энг зўр. Сув бор шийпонимда. Ҳеч кимда йўқ сув. Мактабда ëтаëтганларда йўқ. Призивной сув олиб борадиган жойлари бор. Менда ҳамма шароит бор дам олиш учун, бошқа учун. Мен тушунмадим нимага унақа ёзишган. Обедгача тахминан 100 литр қайнатилган сув бердим иложи борича. Қайнатиб олиб келиб бераяпмиз ҳаммасини. Алоҳида менда фамилиялар бор. Сув билан таъминлайдиган болаларим бор. Иккитаси сув билан, чаноқ билан таъминлайди болаларни. Овқатда кунига 20-22 кило гўшт ишлатаяпман 15 500 сўмдан олиб. Бизга ректоримизнинг буйруғи билан ҳар куни центрилизованний келади. 20-22 кило гўшт келади штабга. Мен уни иккига бўлиб обедга ва кечқурунга соламан болаларга. Сиз ўзингиз келиб кўринг. Ҳозир келиб кўришингиз мумкин шароитни, деди Ҳусан Мамадиев.\nҲусан Мамадиев билан суҳбат:\n“Уч кундан буён овқат беришмади”\nДомла Ҳусан Мамадиев “вазият зўр”лигини таъкидлаган бир пайтда, Озодликка Сурхондарёнинг Чироқчи туманидан Озодбек исмли йигит қўнғироқ қилиб, талабалар билан боғлиқ шароитларнинг ўта оғирлигидан шикоят қилди.\nОзодбекка кўра, Чироқчи Тиббиёт коллежида ўқиётган синглиси буйраги хасталиги ҳақида тиббий маълумотнома (ВКК)си бўлишига қарамасдан пахтага олиб кетилган.\nОзодбек синглиси ва унинг курсдошлари озиқ-овқатдан қийналаётгани, ўта ночор шароитларда яшашга мажбур бўлаётганликлари, шунингдек, талабалар домлалар томонидан босимга учраётгани ҳақида хабар қилди.\n- Палаткада ётишар экан. Жойлари зах дейди. “Кўрпачаларимиз ҳўл бўлиб кетади. Чиқариб ëямиз. Шунда ҳам қуримайди” дейди. Кейин уч кун овқат беришмаган. Эрталаб чой ҳам қилиб беришмаган. Уйларидан олиб борган продукта билан овқатланишган. Ҳозир яна телефон қилаяпти “продуктам қолмади, буларнинг овқати яхши эмас, жуда кам” деб. Штаб деган нарсаси бор экан. 65 кило териш керак экан. Лекин 65 кило терадиган пахтанинг ўзи йўқ, дейишаяпти. Кам терганларни штаб қилар эканда, болаларни ўртага чиқариб, қиз бола бўладими, ўғил бола бўладими ўзларининг курсдошларининг олдида ҳақорат қилар экан, дейди чироқчилик Озодбек.\nЧироқчи Тиббиёт коллежи раҳбариятидан бу борада бирор изоҳ олиш имкони бўлмади.\nКоллеж директори котибаси раҳбариятнинг барча ходими далага кетганини айтди. Коллежнинг даладаги пахта штаби билан эса боғлана олмадик.\nОдатда талабалар ўқишдан ҳайдалиш хавфи боис пахтага чиқишга мажбур бўладилар.\nЎтган йили Гулистон давлат университети Агроиқтисодиёт факултетининг талабаси Жавлон Тоғаев пахта териш нормасини бажармагани учун ўқишдан ҳайдалган ва кейинчалик университет маъмуриятини судга бериб, суд ҳукмига кўра, ўқишга қайта тикланган эди.


Тадбиркорларимиз микрокредит ташкилоти очишни исташмайдими ёки микрокредит ташкилотлари хизматига эҳтиёж мавжуд эмасми? Униси ҳам, буниси ҳам эмас. Микрокредит ташкилотлари рўйхати xls, 12 Кб. «EVRIKA KAPITAL» масъулияти чекланган жамияти шаклидаги микрокредит ташкилоти.\nЎзбекистонда микрокредит ташкилотларининг ҳуқуқий асослари “Микромолиялаш фаолияти тўғрисида”ги ва “ Микрокредит ташкилотлари тўғрисида”ги қонунлар ва бошқа. Микрокредит ташкилотлари Подробности Опубликовано: 21 Май «Ahbor-Reyting» рейтинг агентлиги микрокредит ташкилотларига миллий шкала бўйича бирламчи кредит.\nЎзбекистон банк-молия ташкилотлари рейтинги ( йил якунлари Ўзбекистон Республикаси микрокредит ташкилотлари рўйхати. Ўзбекистон банк-молия ташкилотлари рейтинги ( йил якунлари бўйича) Ўзбекистон Республикаси микрокредит ташкилотлари рўйхати. Бугунги. А высокие процентные ставки по услугам микрокредитных организаций и прописка республикаси микрокредит ташкилотлари рўйхати::enlist of.\n1 январдан тугатилаётган комиссия ва кенгашлар руйхати микрокредит ташкилотлари, ломбардлар, тулов ташкилотлари, тулов тизимлари . Каранг: Узбекистон Республикаси Вазирлар Махкамасининг йил 6 мартдаги сонли «Тадбиркорлик фаолияти билан шугулланиш такикланган мансабдор шахсларнинг руйхати тугрисида»ги карори. 29/09/ ННТ микрокредит фаолияти билан шугулланиши мумкинми? 27/09/ Ходим уз хохиши билан ишдан бушаш хакида ариза берса.\nЗайм с любой кредитной истории\nОБЛИГАЦИЯ ЗОЛОТОЙ ЗАЙМ ЦЕНА


«Мир» тўлов карталари Ўзбекистон ҳудудида ҳам ишга тушиши мумкин | Ўзбекистон ва жахон янгиликлари\n«Мир» тўлов карталари Ўзбекистон ҳудудида ҳам ишга тушиши мумкин\nДунё 2 июль 10:14 98\n2014 йилда санкциялар туфайли Visa ва Mastercard Россянинг айрим банкларини ўз тўлов тизимларидан узиб ташлашган эди. Ўтган давр мобайнида Россия ўзининг мустақил тўлов тизимини ишга туширди.\nРоссияда 1 июлдан барча бюджет ойлик тўловлари «Мир» банк картасига ўтказилади. Халқаро Visa ва MasterCard тизимига тўловлар тўхтатилади, РИА Новости хабарига асосан.\nЯнги карталар тизимига ўтиш аҳоли учун катта қийинчиликлар туғдирмаслиги керак, чунки Россия тўрт йилдан бери ўз Миллий тўлов тизимини босқичма-босқич қуриб келмоқда. Маълумки 2014 йилдаги сиёсий кризис ва санкицялар натижасида бош офиси АҚШда жойлашган Visa ва Mastercard тўлов тизимлари Россияга нисбатан айрим чекловлар кирита бошлади. Хусусан улар Россянинг айрим банкларини ўз тизимларидан узиб ташлашган эди.\nШундан сўнг Россия 2014 йилнинг 23 июлида хорижий тўлов тизимларига мутлақ боғланмаган “Мир” тўлов тизимини қуришни бошлаган эди. Ўтган давр мобайнида бюджетдан маош оладиган барча ишчилар, яъни Дума депутатларидан бошлаб, ўқитувчилар, шифокорлар, каттаю-кичик мансабдорларнинг барчасига “мир” карталари берилди. Бугунги кунда бюджет тизимининг 95 % ишчиларига ушбу карта билан таъминланган.\nРоссиянинг Миллий тўлов карталари системаси 2020 йилга қадар 70 миллион кишини қамраб олишни ўз олдига мақсад қилиб қўйган. Бугунги кунда 37 миллион киши “Мир” карталари билан таъминланган. Ушбу карталар Россиянинг 150 та банки томонидан бериш йўлга қўйилган. Давлат ишчилари учун янги тўлов тизимига ўтиш жуда осон: улари ариза ёзади ва 10 кунда картани қўлларига олади. Россияда яшаётган 43,6 миллион нафақахўлар эса “мир” картаси олишга мажбур эмас. Улар 2020 йилнинг июл ойига қадар ўз хохишига қараб янги тўлов тизимига ўтишлари мумкин.\nБугунги кунда “Мир” карталари эгалари улардан фойдаланишда ҳеч қандай қийинчиликларга дуч келаётгани йўқ. Ушбу карталарда нақд пул исталган банкоматда ечиб олиш мумкин, харид учун тўловлар эса, бошқа банк карталари қабул қилинаётган барча терминалларда қабул қилинади.\nАйни дамда Россия ЕОИИ аъзо мамлакатлари ҳудудларида ҳам ушбу карталарни қабул қилиш имконияти бўйича музокаралар олиб бормоқда. Арманистонда эса “Мир” карталари аллақачон қабул қилинмоқда.\nVisa, Mastercard каби дунёнинг йирик тўлов тизимлари эса, “Мир” карталари билан рақобат қилишга тайёр эканликларини билдиришди.\n“Бозор ҳажми йилига 20%га ошиб бормоқда, иккинчидан ҳозирча барча харидларнинг фақат 35% пластик карталар орқали амалга оширилмоқда. Бу барча учун ҳали имкониятлар кенг дегани. Соғлом рақобат эса — мижоз фойдаси”, — деб жавоб берди Visaнинг Россиядаги директори Екатерина Петелина.\nMasterCard раҳбари Алексей Малиновский, бозорда 20 йилдан бери ишлаётганларини ва улар ўз мижозлари учун жуда яхши таклафларга эга эканликларини хабар қилди. “Мир” картаси вакиллари эса эришилган натижаларда тўхтамасдан, мижозлар учун янада қизиқарлироқ хизматлар таклиф қилиш ниятида. Хусусан, Миллий тўлов тизими раҳбари Владимир Комлев айтишига қарганда, улар “Мир” асосида Россиянинг барча йирик шаҳарларида йўловчи транспортида фойдаланса бўладиган универсал проездной ишлаб чиқишмоқчи. Ундан ташқари контактсиз тўловлар ва кэшбек тизимларини ҳам йўлга қўйиш режалаштирилган. 2020 йилдан кейин “Мир” тўлов тизими муваффақиятли бўлишига Комелевнинг ишончи комил.\nХулоса ўрнида шуни айтиш мумкин-ки, тўрт йил давомида Россия ўз ҳудудида стабил ишлайдиган тўлов тизимини ташкил қила олди. Бугунги кунда “Мир” карталари Россиянинг барча савдо нуқталарида қабул қилинади. Хорижий мамлакатларда фойдаланиш учун Maestro, JCB ёки Unionpay тўлов тизимларидан бири орқали кобейджинг карта очиш керак бўлади.\n«Мир» тўлов карталари яқин вақт ичида Ўзбекистонда ҳам ишга тушиши мумкин. Uzcard-Мир кобейжинг карталари ишга туширилиши мумкинлиги ҳақида Ўзбекистон Ягона процессинг маркази директори Ахрор Махмудов Spot.uz нашига хабар қилган эди.


Қозоғистондаги Республика Соғлиқни сақлаш маркази директори ўринбосари Айман Искакова қўшни мамлакат фуқаролари Қозоғистон клиникаларига асосан қандай касалликларни даволаш мақсадида келишаётгани ҳақида сўзлаб берди.\nИскакова айтишига қараганда ҳар йили 20 мингдан ортиқ киши Қозоғистонга тиббий турист сифатида келмоқда. Уларнинг аксарияти Россия, Ўзбекистон ва Қирғизистон фуқароларидир. Тиббий турист сифатида келаётганларнинг катта қисми санатория ва курортларда дам олиш мақсадида келади, лекин мураккаб жарроҳликоперациялари ўтказиш учун келаётганларнинг ҳам сони кўп.\nИскакова айтишига қараганда, тиббий туристлар асосан Олма-Ота ва Остона шаҳарларига келишади, чунки ушбу шаҳарлардаги клиникаларида жаҳон стандартларига мос келадиган тиббий хизматлар таклиф қилинмоқда.\nДаволаниш учун келаётган хориж фуқаролари орасида энг оммавий бўлган хизматлар: биринчи навбатда — кардиожарроҳлик, нейрожарроҳлик, ортопедия, сунъий уруғлантириш, онкология ва трансплантологиядир.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШда “қойилмақом сешанба”: Трамп ва Клинтон бирламчи сайловда пешқадам\t10:01, 02 март 2016\tАҚШнинг деярли барча штатларида 1 март куни “қойилмақом сешанба” деб аталмиш Президент сайлови ўтказилди. Айни дамда сайлов участкалари ёпилиб, овозлар ҳисоб-китоб қилинаётган бўлса-да, етакчилар аниқ. Республикачиларда Дональд Трамп 5 та штатда етакчилик қилган бўлса, унинг рақиби Тед Круз эса ўзи туғилиб ўсган Техас ва 2 штатда пешқадамлик қилди. Флорида штати сенатори Марко Рубио бирорта ғалабага эришмади, дея хабар берди “Еuronews” нашри. Демократларда АҚШнинг собиқ биринчи хоними ва собиқ бош котиби Хиллари Клинтон Виржиния, Жоржия, Техас штатлари билан бирга 6 та штатда юқори овозга эга бўлди. Унинг рақиби Вермонт штати сенатори Берни Сандерс фақатгина ўзи туғилиб ўсган штат ва Оклахома штатида ғалаба қозонди.


Ҳафтанинг иккинчи ярмидан бошлаб ҳаво ҳарорати кўтарилади – Газета.uz\nҲафтанинг иккинчи ярмидан бошлаб ҳаво ҳарорати кўтарилади\nЎзбекистонга Эрон ҳудудларидан илиқ ҳаво массалари кириб келиши оқибатида, ҳафтанинг иккинчи ярмидан бошлаб ҳаво ҳарорати кўтарилади. Ҳудудларнинг кўп қисмида ёғингарчиликсиз об-ҳаво сақланиб туради.\nLotinchada 21 декабр 2020, 14:15 Жамият\nДушанба ва сешанба кунлари Ўзбекистонда об-ҳаво шароитини дам олиш кунлари Республикага кириб келган қуруқ ва деярли совуқ антициклон ҳаво массалари белгилайди. Барча вилоятларда об-ҳаво ёғингарчиликсиз бўлиши кутилмоқда, кечаси ва эрталаб баъзи жойларга туман тушиши мумкин, дея хабар берди Ўзгидромет.\nҲаво ҳарорати кечалари 0−5даража совуқ, кундуз кунлари 0−5даража илиқ атрофида, баъзи жойларда 7 даража илиққача бўлади.\n24−25 декабрда Ўзбекистонга Эрон ҳудудларидан илиқ ҳаво массалари кириб келади. Ҳаво ҳарорати кўтарилади ва иш ҳафтасининг охирига келиб, кундуз кунлари ҳаво 7−12даражагача исийди.\nҲудудларнинг кўп қисмида шу кунларда ёғингарчиликсиз об-ҳаво сақланиб туради. Фақат, республиканинг шимоли-ғарбий ҳудудларига 25 декабрда жанубий циклон кириб келиши бошланади, бунинг ҳисобига Қорақалпоғистонда, Хоразм, Бухоро, Навоий вилоятларида асосан ёмғир кўринишидаги бироз ёғингарчилик бўлиши мумкин.


Яқин 3 йилдаги таркибий ислоҳотларнинг асосий йўналишлари тақдимоти бўлиб ўтди | NORMA.UZ\nЯқин 3 йилдаги таркибий ислоҳотларнинг асосий йўналишлари тақдимоти бўлиб ўтди\n29 ноябрда Тошкентда «2019–2021 йиллардаги таркибий ислоҳотларнинг асосий йўналишлари йўл харитаси» тақдимоти бўлиб ўтди. Унда вазирликлар ва идоралар, энг йирик компаниялар раҳбарлари, етакчи маҳаллий мутахассислар, Жаҳон банки ва Осиё тараққиёт банки, шунингдек бошқа халқаро молия институтлари ва консалтинг муассасаларининг вакиллари иштирок этди.\nҲужжат иқтисодиёт ва молия вазирликлари томонидан Жаҳон банки ишчи гуруҳи билан биргаликда, 2017–2021 йилларда Ўзбекистон Республикасини ривожлантиришнинг бешта устувор йўналиши бўйича ҳаракатлар стратегияси асосий вазифаларига асосланиб ишлаб чиқилган. Унда ҳам бешта асосий йўналишда таркибий ўзгартиришлар ва иқтисодий ислоҳотларни амалга ошириш назарда тутилган.\nБиринчиси макроиқтисодий барқарорликни қўллаб-қувватлашдан иборат, тегишли институтларни кучайтириш, модернизацияланган фискал сиёсат ва солиқ ислоҳоти бунга замин яратади. Хусусан, макроиқтисодий маълумотларни тўплаш ва таҳлил қилиш тизимини такомиллаштириш, монетар сиёсатни кучайтириш, давлатнинг ички ва ташқи қарзини бошқариш, давлат харажатлари самарадорлиги ва ҳисобдорлигини ошириш бўйича чора-тадбирлар ишлаб чиқилади.\nИккинчиси рақобат ҳукм сурадиган бозор иқтисодиётига ўтиш жараёнини жадаллаштиришга қаратилган. Ер ва капиталдан фойдаланиш самарадорлигини ошириш, молия бозорларини ислоҳ қилиш назарда тутилмоқда. Жаҳон иқтисодиётига интеграциялашувни тезлаштириш учун савдо сиёсати ва экспортни янада либераллаштириш, авиация секторини ислоҳ қилиш ва АКТ соҳасини ривожлантириш кўзланган. Хусусий сектор фаолиятидаги чекловларни бартараф этиш, рақобатбардош ишбилармонлик муҳити, инвестиция муҳити ва монополияга қарши тартибга солишни кучайтириш давом этади. Қишлоқ хўжалиги, сув таъминоти ва энергетика, ш.ж. қайта тикланадиган энергетика тизимини ривожлантириш бўйича тайёрланаётган стратегиялар алоҳида соҳаларнинг фаолият самарадорлиги ошишига хизмат қилади.\nУчинчиси фуқароларни ижтимоий ҳимоялаш ва уларга хизмат кўрсатишни мустаҳкамлашни назарда тутади. Таълим ва соғлиқни сақлашни ривожлантириш миллий стратегиялари, меҳнат бозори, пенсия ва суд тизимларини ислоҳ қилиш чора-тадбирлари ишлаб чиқилади.\nТўртинчи йўналишнинг моҳияти кучли бозор иқтисодиётидаги давлатнинг ролини кучайтиришда. Уни маҳсулот ишлаб чиқариш жараёнининг бевосита иштирокчисидан хусусий сектор шеригига айлантириш, бунда давлат-хусусий шерикликни ривожлантириш, давлат улушига эга бўлган корхоналарни ислоҳ қилиш, товарлар ва хизматлар нархларини иккинчи даражали тартибга солувчи барча механизмларни бартараф этиш кўзланган. Давлат хизматини ислоҳ қилиш концепцияларининг ишлаб чиқилиши давлат бошқаруви тизимини мустаҳкамлашда ёрдам беради. Аҳолининг хабардорлигини ошириш учун модернизация жараёнларида фуқароларнинг иштирок этишини таъминлаш ишлари амалга оширилади.\nБешинчи йўналиш атроф-муҳитдан фойдаланиш самарадорлигини оширишдан иборат. Уни муҳофаза қилиш бўйича «йўл харитаси», шунингдек сувни тежаш, ирригация ва мелиорацияни ривожлантириш дастурлари ишлаб чиқилиши лозим.\n10 дан ортиқ вазирлик ва давлат қўмиталари, Марказий банк ва бошқа идоралар раҳбарлари таркибий ўзгартиришлар ва ислоҳотларнинг муайян йўналишлари ва тадбирлари бўйича тақдимот ўтказдилар. Иштирокчилар мамлакатимизда юз бераётган таркибий ўзгартиришларнинг бориши билан қатнашчиларни таништириб, «Йўл харитаси»нинг бешта асосий йўналишини чуқур муҳокама қилдилар.\n«Йўл харитаси»ни халқаро молия институтлари билан яқин ҳамкорликда амалга ошириш режалаштирилмоқда. Режалаштирилаётган ислоҳотларга ҳар томонлама баҳо бериш, қабул қилинаётган қарорларни чуқур иқтисодий экспертизадан ўтказиш учун нуфузли хорижий экспертлар жалб этилади.


Қозоғистондаги намойишларда Ўзбекистон фуқаролари иштироки кузатиляптими? - Bugun.uz\nҚозоғистондаги намойишларда Ўзбекистон фуқаролари иштироки кузатиляптими?\n17:03 | 05-01-2022\nҚозоғистоннинг қатор вилоятларида 2 январдан буён суюлтирилган газ нархининг икки баравар ошиши сабабли митинглар бўлиб ўтаётгани маълум қилинганди. «Bugun.uz» мухбири намойиш ўтказилаётган ҳудудларда Ўзбекистон фуқаролариинг бор-йўқлиги борасида маълумот олиш учун Ўзбекистон Ташқи ишлар вазирлиги матбуот хизмати билан боғланди.\nФото: Telegram / @pdmnews\nВазирлик матбуот хизмати ходимининг сўзларига кўра, ҳозирда бу ҳақда уларда ҳеч қандай аниқ маълумот мавжуд эмас.\nЎзбекистон Давлат хавфсизлик хизмати чегара қўшинлари мамлакатнинг Қозоғистон билан чегараси штат режимида қўриқланаётганини маълум қилганди. Хусусан, чегарани қўриқлашда коронавирус тарқалишига қарши курашиш чоралари ҳам ҳисобга олинган. Бундан ташқари, декабрь ойи охирида янги йил байрами муносабати билан назорат-ўтказиш пунктларида қўшимча назорат жорий этилган.\nМаълумот ўрнида, Қозоғистон Энергетика вазирлиги 1 январдан бошлаб газ нархи талаб ва таклифдан келиб чиққан ҳолда электрон биржа савдоларида шакллантирилаётганини тушунтирди, бироқ президент бу ҳолатни кўриб чиқиш учун ҳукумат комиссияси тузишни буюрди.\n4 январь куни ҳукуматнинг Манғистов вилоятида газ нархини пасайтириш ваъдасига қарамай, норозилик намойишлари бутун Қозоғистон бўйлаб тарқалди — акциялар пойтахт Нур-Султон, мамлакатнинг энг йирик шаҳри Олмаота ва бошқа шаҳарларга — Қарағанда, Уралск, Толдиқўрғон, Қизилўрда, Чимкентга ҳам ёйилди.\nБир қанча йирик шаҳарларда, жумладан, Олмаотада намойишчилар хавфсизлик кучлари билан тўқнашди. Шаҳарда бир неча полиция машиналари ёқиб юборилди. Намойишлар кечаси ҳам тўхтамади. Қозоғистон хавфсизлик кучлари гранаталар ва кўздан ёш оқизувчи газ ишлатди. Ўқ овозлари ҳам эшитилди.\nЭслатиб ўтамиз, аввалроқ мамлакат пойтахти Нур–Султонда ҳам норозилик намойишлари фонида 5–19 январь кунлари фавқулодда ҳолат жорий этилгани хабар қилинганди.


Занжабилни рационга киритиш учун 9 сабаб - Hidoyat.uz\nЗанжабилни рационга киритиш учун 9 сабаб\nАсосий саҳифа Жамият Саломатлик Занжабилни рационга киритиш учун 9 сабаб\nЧоп этилди Sentabr 15, 2020 Занжабилни рационга киритиш учун 9 сабабda fikr bildirishni o'chirish\nЗанжабил (имбир)нинг саломатлик ва ташқи кўринишга таъсири беқиёс. Бир қанча касалликларнинг олдини олиш, ёш ва соғлом кўринишга сабаб бўладиган маҳсулотни истеъмол қилиш кераклигининг асосий сабабларига тўхталиб ўтамиз.\nЯллиғланишнинг олдини олади\nЗанжабил яллиғланиш, вирус ва бактерияларга қарши таъсир кўрсатиш хусусиятига эга. Ундан тайёрланган қайнатма ангинага, «компресс» юздаги яллиғланишга, занжабилли чой грипп ва шамоллашга қарши самарали ҳисобланади.\nМоддалар алмашинуви учун фойдали ҳисобланган ушбу маҳсулотдан тайёрланган бир стакан қайнатма кун бўйи тўқ тутади. Унинг истеъмолидан кейин организмдаги калория эриб, метаболизм яхшиланади.\nКокос ва ёғи ва занжабил шарбати аралашмаси соч тўкилишининг олдини олади ва янги соч толалари ўсишига сабабчи бўлади. Бундай ниқобни ҳафтасига икки марта соч илдизларига суртилса, жуда тез орада сезиларли натижа сезилади.\nТери эрта қаришининг олдини олади\nМазкур маҳсулот таркибидаги антиоксидантлар нафақат тери ҳужайраларининг яллиғланиш жараёнига қарши таъсир кўрсатади, балки терининг тиниқ ва таранглигини таъминловчи коллогеннинг фаоллашишига сабабчи бўлади. Занжабилни юз ёки терининг бошқа қисмидаги доғларга кунига икки ёки уч марта суртилса, ярим ойда ижобий натижа бериши мумкин.\nҲуснбузарлардан қутулишга ёрдам беради\nАнтисептик ва антиоксидантлик хусусиятига эга бўлган занжабил ҳуснбузар келтириб чиқарадиган бактерияларга қарши таъсир қилади. Бундан ташқари тери янгиланиши ва қон айланиши яхшиланишига сабабчи бўлади. Бунинг учун юз ниқобига бир-икки томчи занжабил шарбатини қўшиш кифоя.\nҚазғоққа қарши яхши самара беради\nУнинг таркибига кирувчи антисептик ва антиоксидантлик хусусиятига эга моддалар қазғоқ, қичима ва тери қуришига ҳам қарши самарали ҳисобланади. Бунинг учун қирғичдан чиқарилган занжабилни жожоба ёғи билан аралаштириб бош терисига суртиш керак.\nЗанжабил қондаги циркулятия, қон айланиши ва регенирациясини яхшилайди ва целюллитни камайишига сабаб бўлади. Бунинг учун бир стакан шакар, ярим стакан лимон шарбати ва қирғичдан чиқарилган занжабил ҳамда зайтун ёки ўсимлик ёғи аралашмасини ҳар гал душ қабул қилганда қўллаш тавсия қилинади.\nЯра ва шилинишларнинг битишига сабаб бўлади\nТаркибидаги яллиғланишга қарши моддалар туфайли ҳам занжабил яра ва шилинишларнинг битишига сабаб бўлади, ҳужайралар регенирациясини яхшилайди. Бунинг учун яра бўлган тери қисмига занжабил суртиш керак холос.\nДеменциянинг олдини олади\nДеменция деб бош миянинг зарарланиши оқибатида юзага келадиган ва ақлий қобилиятнинг сезиларли даражада пасайиши билан намоён бўладиган асаб тизими касаллигига айтилади. Занжабил эса бошқа тана аъзолари сингари мияда ҳам яллиғланиш жараёнини камайтиради ва хотира заифлашишининг олдини олади.


АЁЛ – ГЎЗАЛЛИК ТИМСОЛИ... » Жиззах ҳақиқати газетаси расмий сайти\nЖиззах ҳақиқати газетаси » Жамият » АЁЛ – ГЎЗАЛЛИК ТИМСОЛИ...\nШу боисдан бугун мамлакатимизда хотин-қизларнинг ижтимоий-сиёсий фаоллигини янада кучайтириш, уларда тадбиркорлик ва ишбилармонликкўникмаларини шакллантириш, аёлларни кичик бизнес, оилавий тадбиркорлик, ҳунармандчилик фаолиятига кенг жалб этиш, уларни ҳар томонлама қўллаб-қувватлаш давлат сиёсати даражасига кўтарилди.\nНатижада, бугун бирор бир соҳа, бирор бир тизим йўқки аёлларни у ерда учратмасак. Ижтимоий соҳа деймизми, саноатми, қурилишми, қишлоқ хўжалигими, қўйингки ҳар бир жабҳада аёллар қўлини, аёллар меҳнатини, қалб қўрини бериб, бир эркакдан зиёдроқ ишлаётганига жуда кўп ҳолларда гувоҳ бўлаяпмиз.\nАна шу соҳаларда фаолият олиб келаётган энг фаол тадбиркор, фермер ва ишбилармон хотин-қизлар бугун рағбатлантириб келинаяпти. Бу эса туманлар, шаҳар, вилоят кесимида ташкил этилаётган танловлар байрамона тусиб олаяпти. Ўзбекистон Либерал-демократик партияси, Савдо-саноат палатаси, Ўзбекистон Касаба уюшмалари Федерацияси ҳамда Ўзбекистон фермер, деҳқон хўжаликлари ва томорқа ер эгалари кенгаши билан ҳамкорликда ташкил этилган ушуб “Ишбилармон аёл” кўрик-танловига кундан-кунга қизуқувчилар сафи ортаяпти.\nЯқинда вилоятимиз болажонларига туҳфа этилган замонавий болалар театри биносида ушбу кўрик-танловининг вилоят босқичи бўлиб ўтди.\n—Мамлакатимизда хотин-қизларга қаратилган эътибор ҳеч бир мамлакатда биздаги каби юқори даражада эмас. Бу эътибор узоқ қишлоқдаги чекка бир уйда ўтирган оддий аёл ҳаётида ҳам ўз ифодасини топмоқда, - дейди Дўстлик туманидаги “Арслон-Азиза” фермер хўжалиги раҳбари Феруза Бозорова – Бугунги танловда ташкилотчилар томонидан учинчи ўринни муносиб топилганим бунинг амалий натижасидир. Очиғи, меҳнатим бунчалик юксак қадрланади, деб ўйламаган эдим. Бунинг учун ташкилотчиларга, айниқса, партия вакилларига ўз миннатдорчилигимни билдираман. Зеро, бундай рағбатдан сўнг жуда руҳландик, янги режалар туза бошладик.\nТанловда туман ва шаҳар босқичларида ғолиб бўлган 100 нафардан зиёд тадбиркор, фермер ва ҳунарманд хотин-қизлар ўз кўргазма маҳсулотлари билан иштирок этишди.\n- Кейинги йилларда юртимизда аёлларимизнинг жамиятдаги ролини ошириш, уларга муносиб турмуш шароити яратиш борасида кўп ишлар қилинди. Бугун, тегишли дастурлар асосида аёллар тадбиркорлигини қўллаб-қувватлаш, бандлигини таъминлаш мақсадида имтиёзли кредитлар ажратилмоқда. Натижада, уларнинг бири қасаначи, ишбилармон ва тадбиркор бўлиб рўзғорини обод қилиб, тараққиётимизга ўз ҳиссаларини қўшмоқда, - дейди Ғаллаорол туманидаги “Меҳрангиз” масъулияти чекланган жамияти раҳбари Гулбаҳор Мамазияева. - Мен ҳам юртимизда тадбиркор ва фермерларга яратилаётган имкониятлардан самарали фойдаланиб, мазкур корхонани ташкил этдим. Бугунги кўрик-танловда ҳаъкамлар томонидан иккинчи ўринга муносиб топилганимдан хурсандман. Бугун менга берилган баҳо, корхонамизда меҳнат қилаётган юртдошларимизга берилган баҳо деб биламан. Шукрки, даромадимиз анча яхши, кундан кунга ошиб боряпти. Бундай танловлар эса бизни янада кўпроқ меҳнат қилишга ундайди.\nТанловда ғолб бўлган хотин-қизлар энди пойтахтимизда ўтказиладиган республикаси босқичига қатнашиш ҳуқуқига эга бўлишди.\n–Очиғи, ҳозир жудаям ҳаяжондаман. Чунки танловнинг 1-ўринига лойиқ деб топилдим. Бу каби эҳтиром, билдирилган юксак ишонч кучимизга куч, ғайратимизга ғайрат қўшди, - дейди Шароф Рашидов туманидан “Холмўмин-Зохид” фермер хўжалиги раҳбари Шарофат Нориева - Кўп йиллардан буён тадбиркорлик фаолияти билан шуғулланаман. Ўтган давр мобайнида юртимиз ривожига, оиламиз даромадига муносиб ҳисса қўшишга ҳаракат қилдим. Ўзбекистонда ислоҳотларнинг янги даври бошланди. Ҳар куни яхши бир ўзгариш гувоҳи бўляпмиз. Бизнинг вазифамиз юрт равнақи, ватан тараққиёти учун хизмат қилишдир. Бу йўлда биз – тадбиркорларга, айниқса, аёлларга яратилган имконият, шароитлар етарли.\nБундан ташқари бешта “Йилнинг мурувватли ишбилармон аёли”, “Қишлоқ инфратузилмасини ривожлантираётган фермер аёл” номинациялари бўйича ҳам фаол хотин-қизлар рағбатлантирилди.


ФАЛАСТИНЛИКЛАР РАНТИСИ БИЛАН ВИДОЛАШМОҚДА\n24 январ 2021, Тошкент вақти: 05:08\nЎн минглаб фаластинликлар шанба куни Исроил харбий вертолетидан туриб ўлдирилган Рантиси жаноза маросимига йиғилдилар. Рантиси бундан бир ой аввал айни тарзда ўлдирилган Ясин ўлимидан кейин Ҳамас ташкилоти раҳбарлигига сайланган эди.\nҒазо минтақасидаги фаластинликлар муқаррар қасос олиниши борасида қасмаëд қилмоқдалар. Иордан дарëсининг Ғарбий соҳилидаги жангчилар "Ясин ва Рантисининг қони бекорга тўкилмади. Бу қон янги вулқонларни юзага чиқаради" дейишмоқда. Жанозада иштирок этаëтган Хамас мулозими Махмуд ал Заҳои кураш давом этаверишини билдирди: "Биз тайëрмиз ва ишонамизки Исроил бизнинг қаршилик харакатимизни бостира олмайди. Биз қуролли курашимизни давом эттирамиз"\nРантисининг ўлдирилиши халқаро ҳамжамият томонидан қораланмоқда. БМТ Бош котиби Кофи Аннан Исроилнинг бу харакатини "халқаро хуқуқ меъëрларига зиддир" деб баҳолади. Европа Иттифоқи вакили Ховер Солано эса Исроил харакатлари "нафақат қонунга зид ¸балки минтақадаги вазият ҳароратини оширувчи амалдир¸"деди.\nАҚШ эса Яқин шарқ масаласида дунëнинг бошқа қисмларидан ўзгача фикрда эканлигини яна бир бор намойиш қилди.\nҚотилликни қоралашни истамаган расмий Вашингтон¸ айни вақтда "Исроилнинг террорчилардан ўзини ҳимоя қилиш ҳуқуқи борлигини " таъкидлади.\nҚотиллик АҚШ президенти томонидан Исроилнинг Ғазо сектори бўйича бахсли лойихаси мақулланган бир пайтда юз берди.\nРантиси ўлдирилиши бўйича Вашингтон нуқтаи назари Яқин Шарқ барқарорлиги масаласида қисқа муддатли салбий омил бўлгани тахмин қилинмоқда.\nҲар ҳолда Ироқдаги араблар қалбини ўзига мойил қилишга интилаëтган АҚШ сиëсати учун бу нуқтаи назарнинг салбий омил бўлгани айтилмоқда.\nВиржиниялик Республикачи Сенатор Жон Уорнер Рантисининг ўлими АҚШ манфаатларининг ўлими эканлигини таъкидлади.\n"Ушбу қотиллик учун танланган вақт сиз сингари менга ҳам тегишлидир. Сиз қалби нафрат ва қасосга тўла ўн минглаган фаластинликлар манзарасига шоҳид бўлдинггиз. Телекамералар муҳрлаган айни манзара Ироқдаги хар бир телевизор ойнасида акс этди."\nТахлилчилар АҚШ Президенти Жорж Буш ҳали бирор Америка Президенти оғиз жуфтлашга уринмаган икки баëнотни эълон қилганига эътибор қаратишди.\nБиринчидан ¸Буш 1967 йилда Исроил томонидан ишғол қилинган Фаластин ерлари қайтарилмаслигини айтган бўлса¸ иккинчидан Буш Фаластин қочоқларига Исроилга қайтиш хуқуқини раво кўрмади.\nБу икки холат узоқ вақтлардан бери Фаластин-Исроил мунозараларида бахсли нуқта бўлиб қолаëтган эди.\nБританиялик таҳлилчи Даниел Нип Буш фаластинликларни сўнгги имкониятдан махрум қилганига эътибор қаратади:\n"Америка Президенти музокора олиб бораëтган фаластинликлар гурухи қўлидаги қарталарни олиб қўйгандай бўлди ва ҳақиқатда бу музокораларнинг якуний босқичига катта зиëн келтирди."\nБушнинг ҳаракатлари фаластинлилар қўлидаги қарталарни олиб қўйиш шаклида баҳоланаëтган бўлса айни ҳаракат Президентликка номзод Жон Керри қўлида ютуқли қартадай бўлиб кўринмоқда.\nКерри ўзининг кечаги"Дунë лидерларига" мактубида Яқин шарқ масаласини АҚШ¸Россиия¸ Европа Иттифоқи¸ ва БМТ дан иборат тўртлик ичида мухокама қилиш зарурлигини таъкидлади.